Ovaj Somborac, koji skoro dve godine vodi bitke pod obručima sa najvećim zvezdama današnjice i najveća nada srpske košarke, važi za velikog ljubitelja konja i nije ga neobično videti po ovdašnjim hipodromima. Naime, njegovo grlo Dream Catcher (Hvatač snova) se uvek takmiči, pa je takav slučaj ovog puta bio i u Srbobranu. U okviru ''Petrovdanskih trka'', održan je Memorijal ''Danilo Drapšin'' (za grla starosti od tri i više godina) gde se okušao i konj Nikole Jokića. Iako je važio za favorita, na stazi od 2.100 metara, ipak nije opravdao očekivanja, pa je završio na petoj poziciji sa prolaznim vremenom 1:23,05.\nCentar Denvera koji je na srbobranskom hipodromu, sa crvenim kačketom i majicom, dominirao visinom od 2 metra i 11 centimetara nije mogao da bude neprimećen, pa je utisak da su prisutni bili prijatno iznenađeni kada su videli poznato lice na domaćem terenu.


Nagrada "Miloš Žutić" Draganu Mićanoviću\nSvečanost uručenja Nagrade „Miloš Žutić“ Draganu Mićanoviću, Jugoslovensko dramsko pozorište, 10.12.2004.\nŽiri u sastavu: Gorica Popović, predsednica, Olga Odanović, Jelena Đokić, Pavle Pekić i Ivan Medenica jednoglasno je doneo odluku da Nagrada „Miloš Žutić“ pripadne Draganu Mićanoviću za ulogu Porcije u predstavi Mletački trgovac Jugoslovenskog dramskog pozorišta.\nJedan od posebnih kvaliteta koji je krasio igru Miloša Žutića, pa je, shodno tome, postao i značajna osovina Nagrade Saveza dramskih umetnika Srbije koja nosi ime našeg velikog glumca, jeste kultivisanost scenskog govora. Ovogodišnji laureat Nagrade Dragan Mićanović još jedanput je pokazao, u ulozi Porcije u predstavi Mletačjki trgovac Jugoslovenskog dramskog pozorišta, da je vrhunski majstor u scenskoj artikulaciji dramskog stiha, čak i onog najtežeg i najvrednijeg – Šekspirovog.\nMeđutim, ne završava se samo na scenskom govoru Mićanovićeva tehnička bravuroznost u postavci Porcijinog lika; ona se proteže i na celokupnu, brižljivo studiranu, isprobavanu i komponovanu glasovnu i telesnu posturu. Zahavaljujući takvoj posturi, Mićanović superiorno donosi lik suprotnog pola, izbegavajući svaku ilustrativnost, banalnost, površnost i parodičnost. U toj šekspirovskoj igri rodnih identiteta, naš laureat ostvaruje maestralnu kreaciju u sceni suđenja: ne otkrivajući svoje privatno, muško telo, on glumi ženu koja glumi muškarca i kojoj se ponekad „otkači“ neki ženski gest, što ostvaruje sjajan komički efekat, ali i dramski, jer ukazuje na ranjivost i nesigurnost ove devojke zalutale u muški svet.\nSpominjanje dramskog efekta uvodi nas u analizu interpretacije Porcijinog lika koju je ponudio Dragan Mićanović; ne treba nikako smetnuti s uma da se, osim tehničkom virtuoznošću, ova izuzetna glumačka kreacija odlikuje i veoma produbljenom studijom dramskog lika. Šekspirolozi se slažu da Porcija pripada galeriji tipičnih junakinja Šekspirovih komedija – otmenih, nežnih, zaljubljenih, ali istovremeno i preduzimljivih, energičnih i praktičnih devojaka, koje često rešavaju ono što njihovi bledunjavi muški partneri nisu u stanju. U konkretnom slučaju, ostaje dilema da li Porcija prevazilazi okvire ovog komičnog tipa, da li ima neki dublji psihološki sadržaj koji bi mogao da je dovede u rang s glavnim likovima Mletačjki trgovac – Šajlokom i Antonijem\nMićanovićevo ostvarenje potpuno razvejava ove dileme, jer je njegova Porcija višeslojan, složen, bogat, iznijansiran dramski lik. Ona je vrlo frivolna, razmažena i mušičava dok trpi dosadne prosce, zatim je ustreptala, ranjiva i derinje lukava kada se bori za voljenog Basanija, onda postaje odlučna, lukava i neumoljiva dok sprovodi svoju spletku na sudu, da bi na kraju bila prvo tužna i poražena kada otkrije muževljevu prevaru, odnosno hladna, smirena, superiorna i veoma opasna kada ga zbog te izdaje pedagoški kažnjava. U tom psihološkom oblikovanju ostvaruju se i neki od najuzbudljivijih prizora predstave, kao scena u kojoj Porcija ostaje potpuno poražena spoznajom da je Basanio dao njen poklon drugome ... Poslednje, ali ne i najmanje važno, svoju glumačku dominaciju u ovoj odličnoj predstavi reditelja Egona Savina Mićanović nije postigao na sebičan način; naprotiv, njegov glumački rezultat je postignut putem odlične partnerske saradnje, slušanjem, praćenjem i poštovanjem svakog kolege s kojim ima scenu.


Civil Society Facility Programme 2015 za Srbiju – Granted\nCivil Society Facility Programme 2015 za Srbiju\nKako konkurisati na poziv – Civil Society Facility Programme 2015\nNovi konkurs Evropske unije za podršku civilnom društvu u Srbiji objavljen je 22. marta i predviđa dodelu 3,8 miliona evra za osnaživanje civilnog društva da aktivno učestvuje u donošenju odluka i za podsticanje povoljnog zakonodavnog i finansijskog okruženja za rad civilnog društva.\nSpecifični ciljevi ovog konkursa su:\nda unapredi učinak inicijativa civilnog društva na teme koje pripadaju poglavljima 23 i 24 pregovora;\nda unapredi regionalnu saradnju i dijalog između Srbije i Kosova*\nda ojača ulogu organizacija civilnog društva u procesima pregovora sa EU i monitoring politika\nVeličina grantova koji će biti dodeljeni je propisana na između 300,000 i 500,000 evra, što prostom računicom znači da će biti dodeljeno 10-12 grantova. Projekte treba sprovesti u periodu između 12 i 48 meseci.\nZahteva se partnerstvo sa najmanje jednom organizacijom, a dozvoljeno je re-grantiranje u iznosu od 10% ukupnog iznosa budžeta projekta.\nZa kofinansiranje pripremite minimum 10% iznosa za koji konkurišete. Rok za prijavljivanje je 6. maj, a aplikacije se dostavljaju preko onlajn platforme PROSPECT.\nAko ste već verzirani u konkurisanju, ove informacije su vam i više nego dovoljne. Za sve one koji se po prvi put sreću sa bar jednim od konkursnih zahteva, preporučujemo da obrate pažnju na sledeće elemente konkursa:\nPADOR i PROSPECT\nUpišite se na vreme! Ažurirajte redovno podatke, proučite korake u slanju aplikacije i ne čekajte poslednji trenutak. Po pravilu se uvek desi neki od “bagova” bilo u formatu dokumenta bilo u kompatibilnosti sa platformom, koji je kasno rešavati na dan kada rok ističe.\nOvo su, ako izuzmemo regionalne pozive, najveći do sada opredeljeni iznosi pojedinačnih grantova za civilno društvo u Srbiji na jednom evropskom konkursu. Dakle, poželjni su oni aplikanti koji imaju dovoljan finansijski kapacitet da budu nosioci aplikacije. Organizacije čiji godišnji budžeti ne prelaze propisane iznose za pojedinačni grant, trebalo bi ozbiljno da razmisle o partnerstvima, s ciljem da kao konzorcijumi bolje odgovore na visoke zahteve za finansijski kapacitet. NAPOMENA: raspon od 300,000 do 500,000 evra je iznos koji “dobijate” od EU. Ukupna vrednost projekta je veća, jer EU zapravo kofinansira projekat do dogovorenog procenta (max. 90%).\nZa aplikante iz Srbije obavezno je partnerstvo sa jednom organizacijom ko-aplikantom. Pored toga, s obzirom na zaista značajno veliki iznos pojedinačnog granta, sigurno će mnogi tražiti partnerstva. Razmislite dobro o komplementarnosti (ne samo o finansijskim kapacitetima) misije i tema kojima se organizacija partner bavi. Logika projekta mora da počiva na logici partnerstva. VRLO VAŽNO: organizacija može predati samo 1 aplikaciju bilo kao nosilac bilo kao partner. Vodite računa da se vaši potencijalni partneri nisu prijavili kao deo nekog drugog konzorcijuma, u kom slučaju će biti odbijena oba predloga projekta!\nAssociate Partner – značajno će doprineti kvalitetu predloga projekta ako identifikujete neku od institucija/organizacija koja može pružiti suštinsku podršku projektu, bez finansijskih obaveza (Associate Partner nema pravo da “troši” iz budžeta projekta ali i ne mora biti neprofitna organizacija.) Ozbiljan Associate Partner daje aplikaciji na težini i svakako doprinosi obrazloženju uticaja, učinka i održivosti.\nDodeljivanje grantova drugim organizacijama je dozvoljeno, u iznosu od 10% ukpunog iznosa granta. Metodološki ima smisla ukoliko se uklapa u aktivnosti i ako doprinosi ciljevima projekta. Nemojte ga predviđati po svaku cenu, ono ima smisla samo ako će zaista sub-grantovane aktivnosti biti dopuna rezultatima postignutim kroz druge aktivnosti na projektu. S druge strane, donatori sigurno žele da ga vide, jer time povećavaju distribuciju sredstava na više od 10 organizacija iz čitave Srbije!\nOSNOVNO O BUDŽETU\nUz Concept Note se ne predaje detaljni predlog budžeta, već samo okviran ukupni iznos koji će biti tražen. Ovaj iznos u finalnoj verziji predloga može da varira do 20% od početno predviđene sume. Ma koliko ste sigurni u tačan iznos budžeta već u ovoj fazi, naš je predlog da uvek sebi ostavite mogućnost što šireg prilagođavanja. (Primer račinice: ako mislite da vam treba baš 300,000 eur, napišite 360,000 eur. Time pokrivate i “spuštanje” na 300,000 (niže od toga ne može) i “podizanje” na preko 430,000 eur. Ovo je samo logika, opseg može biti i manji.)\nGrantom Evropske komisije pokrivate između 50 i 90% ukupnog budžeta projekta. Dakle, ako od EU tražite 400,000 eur, ukupan budžet projekta vam mora biti predložen na 440,000 eur. To znači da 40,000 eur obezbeđujete iz nekog drugog izvora, i taj iznos ne može biti in-kind (mora biti objektivno proverljiv, tj. vidljiv u finansijskoj dokumentaciji). Ukupan bužet se predaje na 100% iznosa i u fazi apliciranja ne morate tačno znati koje stavke budžeta su vam kofinansirane. Isto važi i za finalni (i revizorski) izveštaj, svi se odnose na ukupan iznos budžeta projekta, a ne samo na iznos dobijen od EU.\nProcenat kofinansiranja je zapravo NAJVAŽNIJA cifra u vašem ugovoru sa Evropskom komisijom – finalni iznos koji ćete dobiti od EU se obračunava kao ugovoreni procenat ukupnog budžeta projekta. Dakle, ako ste po finalnom finansijskom izveštaju na projekat potrošili 400,000eur (što je manje nego što ste prvobitno planirali), a ugovoreno je da će vam EU pokriti ukupno 90% sredstava, ukupna vrednost granta će iznositi 360,000 eur, bez obzira na maksimalni iznos na koji ste po ugovoru imali pravo.\nDobro pročitajte smernice konkursa, ali i svu drugu prateću dokumentaciju. FAQ vam takođe mogu biti od pomoći, a pratite redovno i objavu – dešava se da se neki od uslova izmene od trenutka objave konkursa. Ukoliko imate konkretna pitanja, možemo vam i mi pomoći dodatnim savetima!\nTags: aplikacije, civilno društvo, donatori, EUfondovi, izvori finansiranja, osnovne informacije o temi, predlozi projekata, sredstva


Sijarto: Srbija i Mađarska nisu dozvolile politizaciju vakcinacije\nSijarto na konferenciji za medije nakon sastanka sa šefom diplomatije Srbije Nikolom Selakovićem\nMađarski ministar spoljnih poslova i spoljne trgovine Peter Sijarto izjavio je u Beogradu posle susreta sa ministrom spoljnih poslova Srbije Nikolom Selakovićem da Srbija i Mađarska nisu dozvolile da pitanje vakcinisanja bude ispolitizovano.\n„Nismo prihvatili da umesto naših stručnjaka odlučuje neko ko je daleko i ko ne poznaje naše uslove“, rekao je Sijarto novinarima nakon sastanka sa šefom srpske diplomatije Nikolom Selakovićem.\nDodao je da su mađarska i srpska vlada „slušale svoj razum i uradile ono što je njihov zadatak, da sačuvaju zdravlje svog stanovništa“.\nDa nisu nabavile vakcine sa istoka, iz Kine i Ruaije, naveo je, mnogo manji broj ljudi bi bio vakcinisan u kratkom roku.\n„Spasili smo živote onoliko ljudi koliko smo vakcina nabavili sa istoka“, kazao je Sijarto.\nMađarska je prva zemlja Evropske unije koja je odobrila upotrebu kineske i ruske vakcine, koje nisu dobile odobrenje Evropske agencije za lekove (EMA).\nMađarska počela sa imunizacijom kineskom vakcinom\nŠef srpske diplomatije Nikola Selaković čestitao je Mađarskoj na uspesima koje izrazito pravi na planu borbe protiv bolesti COVID-19 u poslednje vreme.\nZahvalio je toj zemlji na nesebičnoj medicinskoj opremi u vreme epidemije COVID-a 19 i na sofisticiranim respiratorima kao donaciji te države Kliničkom centru Vojvodine i opštoj bolnici u Senti.\nSelaković je naveo da je sa Sijartom potpisao tri protokola koji prate Memorandum o kolokaciji, potpisan u decembru prošle godine.\nMemorandumom je, kako je objasnio, predviđeno da Srbija i Mađarska uzajamno, tamo gde jedna zemlja nema svoje diplomatsko-konzularno predstavništvo, koriste prostorije ambasada druge države.\nTri potpisana protokola, koja prate Memorandum, kako je naveo Selaković, definišu je da će mađarske diplomate moći da koriste diplomatske prostorije Srbije u Lusaki, u Zambiji, a da će diplomatski predstavnici Srbije koristiti prostorije mađarske ambasade u Valeti, na Malti, kao i u Santijagu, u Čileu.\nSijarto i Selaković u potpisali tri protokola koji prate Memorandum o kolokaciji\nSelaković: Najviši istorijski nivo odnosa između Srbije i Mađarske\n„Između Mađarske i Srbije je izgrađeno ozbiljno poverenje prijatelja, dobrih suseda, mogu slobodno da kažem, dva sve više bratska naroda", kazao je šef srpske diplomatije.\nSelaković je rekao je da su Srbija i Mađarska dostigle najviši istorijski nivo međusobnih odnosa, što je objasnio i kao rezultat „izuzetno učestale, frekventne, aktivnosti između rukovodstva dve države i lični pečat odnosa predsednika Aleksandra Vučića i premijera Mađarske Viktora Orbana“.\nDodao je da očekuje da će u skladu sa epidemiološkim uslovima, tokom jeseni ove godine biti održana šesta zajednička sednica dve vlade, na čijem dnevnom redu će se naći sporazum o prijateljski odnosima i strateškom partnerstvu između dve zemlje.\nSelaković je istakao da je ekonomska saradnja sa Mađarskom na izuzetnom nivou i u tom smislu naveo da je trgovinska razmena dve zemlje u prošloj - covid godini - zabeležila rast i iznosila je 1,940 milijardi evra.\nIstakao je da je Mađarska među državama Evropske unije (EU) postala treći po redu trgovinski partner Srbije i dodao da je sve veće interesovanje mađarskih investitora za Srbiju.\nZahvalio je Mađarskoj na podršci Srbiji u evrointegracijama i naveo da ta zemlja podržava otvaranje svih onih poglavlja za koje je Srbija spremila pregovaračku poziciju, kojih je u ovom trenutku čak i više od pet - i to ne samo poglavlja 2, 3, 14, 21 i 27, već i poglavlje 10 i 22.\nKada je reč o saradnji dve države po pitanju odnosa prema nacionalnim manjinama, Selaković kaže da se mađarske vlasti izrazito brinu o srpskoj nacionalnoj manjini, kao i predstavnicima Srpske pravoslavne crkve.\n"Za nas je od izuzetno velike važnosti što Mađarska od maja meseca preuzima predsedavanje Komitetom ministara Saveta Evrope. To je veoma važno za nas imajući u vidu najave da Priština aplicira za članstvo u Savetu Evrope", kazao je Selaković.\nŠef srpske diplomatije istakao je da se nastavlja zajedničko sprovođenje projekata u infrastrukturi, saobraćaju, ekonomiji.\nNaveo je da se ubrzano gradi prvi deo pruge Beograd - Budimpešta, a da će sledeće godine biti završena prva deonica od Beograda do Novog Sada, da se nastavlja gradnja ka Subotici, ali i da se 29. marta očekuje da bude objavljen javni poziv za rekonstrukciju pruge Subotica - Segedin - Baja.\nSijarto: Pokazali smo šta znače dobrosusedski odnosi\nMinistar spoljnih poslova i spoljne trgovine Mađarske posle sastanka sa Selakovićem istakao je da su poslednjih godina dve zemlje pokazale šta znače dobrosusedski odnosi i kako iz tih odnosa mogu profitirati obe strane.\nSijarto je istakao četiri tačke saradnje dve zemlje - privredu, odnos prema nacionalnim manjinama, infrastrukturu i zajedničku borbu protiv pandemije virusa korona.\nPrema njegovim rečima, Mađarska želi da pospeši inostrano ulaganje mađarskih kompanija i u tom smislu je naveo da Srbija ima veoma važnu ulogu.\nRekao je da je Mađarska sa 7,5 milijardi forinti ( 20,415,800 evra) pružila podršku da tri vodeće mađarske firme ulože 13 milijardi forinti (35,387,400 evra) u Srbiji, među kojima su Mol, koji u Srbiji pokriva 20 odsto tržišta, zatim jedna od vodećih kompanija za mešavinu prehrane za stoku i OTP banka koja je, dodaje, već sada druga po veličini bankarskog sektora u Srbiji.\nIstakao je da je zaista jedan od najlepših primera odnos prema nacionalnoj manjini koji Srbija ima prema mađarskoj na teritoriji naše zemlje.\n"To nam je od zajedničkog interesa. Do sada smo 120 milijardi forinti uložili u Vojvodini u okviru projekata ekonomskog razvoja", kazao je Sijarto.\nGovoreći o infrastrukturi, Sijarto je kazao da je od istaknutog značaja povezivanje gasovoda dve zemlje.\n"Za nas u Mađarskoj to znači ozbiljnu diversifikaciju snabdevanja, jer ćemo do oktobra uspeti da završimo 15 kilometara, koliko je potrebno da povežemo naš sistem sa gasnim sistemom koji dolazi preko Srbije i na taj način ćemo se uvezati u južni tok", naveo je Sijarto.\nŠef diplomatije Mađarske Peter Sijarto pripadnik je vladajuće stranke te zemlje Fides (Fidesz) premijera Viktora Orbana.\nTa desno-konzervativna partija je 3. marta je napustila grupu Evropske narodne partije (EPP), najveću političku grupaciju desnog centra u Evropskom parlamentu, nakon što su članovi EPP ubedljivom većinom izglasali izmene u pravilniku kojima se dozvoljava isključivanje političkih stranaka iz te grupe, čime je bio otvoren put da se izbaci Fides.\nMnoge stranke članice EPP protive se članstvu desničarske stranke premijera Viktora Orbana Fidesa, za koju kažu da je ugrozila demokratiju u Mađarskoj.\nDva dana kasnije, mađarski premijer Orban izjavio je da njegova stranka Fides nakon izlaza iz Evropske narodne partije (EPP) u Evropskom parlamentu pregovara sa konzervativnim političkim snagama, uključujući krajnje desničarsku Ligu Matea (Matteo) Salvinija iz Italije, preneo je Rojters.


Ismet Kryeziu, šef koalicije NVO-a Demokratija na delu, ocenio je da su lokalni izbori održani 2013. godine bili mnogo bolji od prošlih. Nezavisno od toga, ukazao je na nekoliko nepravilnosti koje su propratile poslednji izborni proces, kao što su neprečišćeni birački spiskovi, veliki broj nevažećih glasačkih listića i česti slučajevi porodičnog glasanja.\nTakođe, i ambasadori Cliff i Braathu istakli su dobar tok poslednjih lokalnih izbora i ukazali su na značaj praćenja izbornih procesa od strane građanskog društva, i u ovom slučaju posmatračku ulogu koalicije NVO-a Demokratija na delu.\nPrema Arsimu Bajramiju, poslaniku iz stranke PDK, kako bismo predupredili bilo kakvu mogućnost za zloupotrebu glasovima građana, politički subjekti treba da rade na političkoj senzibilizaciji, posebno svojih militanata, kako ne bi preduzimali radnje koje štete izbornom procesu. Kada govorimo o izbornoj reformi, on je istakao da “nijedan subjekat nije predložio istinsku reformu, premda ne treba pristupati održavanju izbora a da se ne uklone nedostaci u aktuelnom zakonu” .\nI poslanik Ismet Beqiri ocenio je pozitivnom notom održavanje lokalnih izbora 2013, i izneo je volju njegovog političkog subjekta, stranke LDK za reformu izbornog zakona, međutim po njemu nedostaci u reformi ne bi trebalo da uslovljavaju organizovanje prevremenih parlamentarnih izbora.\nVisar Ymeri, poslanik iz reda Pokreta Samoopredeljenje rekao je da se nacionalni izbori razlikuju od lokalnih a kada govorimo o izbornoj reformi, za bilo kakvu promenu treba dobro izanalizirati njenu korist.\nSa druge strane, poslanik Burim Ramadani govorio je o koracima koje politički subjekti treba da preduzmu kako bi se pošlo u susret parlamentarnim izborima. On je rekao da treba da se utvrdi tačan vremenski kalendar za organizovanje izbora, treba uložiti snažne napore za prečišćavanje biračkih spiskova i obezbediti prisustvo međunarodnih posmatrača.\nNa ovom okruglom stolu svoje stavove istakli su i predstavnici organizacija građanskog društva, koji su naglasili i ulogu žene u poslednjem izbornom procesu, pozivajući se na izbor gđe Mimoza Kusari-Lila za predsednicu opštine Đakovica. Igballe Rogova, predstavnica mreže žena, rekla je da konačno demokratija dolazi na Kosovo.\nNa ovom okruglom stolu, ostali prisutni ukazali su na niz drugih pitanja u vezi sa izbornim procesom, kao što su: edukacija birača, predizborna kampanja, proces prebrojavanja i objavljivanja rezultata itd.


Press Online :: Svet :: Trgovinski rat još uvek ne pogađa Nemačku\n09. 07. 2018. - Autor: B92\nTrgovinski rat još uvek ne pogađa Nemačku\nFrankfurt -- Nemački izvoz je porastao u maju 2018. godine za 1,8 odsto u odnosu na april.\nTo ukazuje na to da trgovinski sporovi sa SAD-om u poslednje vreme još nisu imali negativan uticaj na najveću evropsku ekonomiju, izveštava agencija AP.\nPrema objavljenim podacima nemačkog zavoda za statistiku, Destatisa, izvoz u maju je u odnosu na isti mesec prošle godine opao za 1,3 odsto.\nKarsten Brzeski, analitičar u finansijskoj kompaniji ING, kaže da bi nedavno slabljenje deviznog kursa evra trebalo više nego da neutrališe negativne efekte američkih tarifa na uvoz evropskog aluminijuma i čelika.\n"Međutim, gledajući unapred, uprkos dosadašnjem veoma benignom uticaju trgovinskih tenzija, izbijanje potpunog trgovinskog rata bi sigurno ostavilo negativan trag na nemačku ekonomiju. Za sada, ovi čvrsti podaci pričaju drugačiju priču", dodao je Brzeski.


Sindikat: Direktor Novosadskog sajma diskriminiše zaposlene | Autonomija\nSindikat: Direktor Novosadskog sajma diskriminiše zaposlene\nSindikat je optužio Lukača da je za dvadesetak dana, koliko je na funkciji direktora, zaposlio više od 20 osoba\nSindikalna organizacija preduzeća Novosadski sajam optužila je danas novoimenovanog direktora te firme Dragana Lukača da diskriminiše taj sindikat, tako što zaposlenima preti i nudi da istupe iz Samostalnog sindikata i pristupe „direktorovoj“ sindikalnoj organizaciji.\n„Predsedniku i članu Odbora reprezentativne sindikalne organizacije samostalnog sindikata je ponudio bolja radna mesta, uz uslov da izađu iz sindikata“, naveo je sindikat u saopštenju za javnost.\nSindikat je optužio Lukača da je za dvadesetak dana, koliko je na funkciji direktora, zaposlio više od 20 osoba, od čega četiri na rukovodeće pozicije.\nOptužili su Lukača da krši Ustav Srbije, zakone i međunarodne konvencije i dodali da su o svemu tome obavestili nadležne republičke i gradske organe vlasti, uz najavu da će se obratiti i Međunarodnoj organizaciji rada.\n„Ukoliko ovaj apel ne urodi plodom, biće upotrebljena sva sredstva sindikalne borbe uključujući organizovanje štrajka neposredno pred početak Međunarodnog poljoprivrednog sajma ove godine, koji će trajati sve do ispunjenja zahteva“, navodi s eu saopštenju.


Kokoškov: Želim da vodim Srbiju, ali neka Sale dugo ostane\nTanjug 26. juna 2019. 10:38\nBEOGRAD – Košarkaški stručnjak Igor Kokoškov izjavio je da bi voleo da jednog dana postane selektor reprezentacije Srbije, ali da to nije realno u skorijoj budućnosti i dao punu podršku radu Aleksandra Đorđevića.\n„Srpska reprezentacija ima, ne dobrog, nego fenomenalnog selektora i čoveka Aleksandra Đorđevića, zaista svi treba da budemo presrećni što je odlučio da se bavi time i da ima energiju, entuzijazam i ambiciju da bude selektor. Ja mu želim da dokle god ta želja postoji kod njega bude na tom mestu. Rezultati su vrlo konkretni i vrlo opipljivi, pogledajte samo šta su uradili poslednje četiri godine. Moja želja za radom sa nacionalnim timom naravno da postoji, ali to nije želja u kratkoročnom planu i Bože zdravlja neka Sale bude selektor još mnogo, mnogo godina“, rekao je Kokoškov.\nKokoškov, osvajač evropske titule sa Slovenijom 2017. godine pobedom u finalu baš nad Srbijom, poželeo je sve najbolje „Orlovima“ na predstojećem Svetskom prvenstvu u Kini.\n„Ne bih izdvojio neka posebna očekivanja, pre bih im poželeo sve najbolje, da svi budu zdravi, da se odazovu pozivu selektora. Da naprave dobru atmosferu i da korak po korak može daleko da se dogura. Ne treba se baviti spekulacijama, jednostavno korak po korak od prvog okupljanja do prve kontrolne utakmice, odlaska na turnir. Jednostavno stabilnim i krupnim koracima ići napred i mislim da će biti jedno dobro leto za srpsku reprezentaciju“.\nKokoškov je posle otkaza u Finiksu, gde je dobio šansu da vodi NBA tim kao prvi trener iz Evrope ikada u najjačoj ligi sveta, odlučio da se pridruži stručnom štabu Sakramenta na poziv generalnog menadžera Vlada Divca.\n„Prethodna godina u Finiksu je bila sjajno iskustvo. Neke stvari u životu kliknu, a neke ne, i tu nema prostora za neki gorak osećaj. Na sve gledam kao na dobro iskustvo i nastavljam dalje. Kingsi su nova stranica, imaju potencijal, imaju talenat i očekivanja su da naprave taj sledeći korak i budu pretendenti za play off i da idu dalje. Zaista mislim da je ovo za mene bila prava odluka, osim u profesionalnom smislu, blizu je Finiks gde živim trenutno i gde je moja porodica“.\nZvezdu Denvera Nikolu Jokića označio je kao jednog od pet najboljih košarkaša sveta, za tandem iz Sakramenta Bogdana Bogdanovića i Nemanju Bjelicu izjavio je da su vrlo standardni i predvideo im odličnu sezonu, dok je za Miloša Teodosića rekao da bi ostao duže u NBA ligi da je ranije odlučio da odlazak „preko bare“.\nKokoškov će predstojećeg vikenda biti predavač 18. Beogradske trenerske klinike u hali „Ranko Žeravica“, zajedno sa Stenom van Gandijem Milanom Tomićem i Aleksandrom Lukmanom.\nKošarkašice Srbije ubedljive protiv Grčke\nMladi Stanković produžio ugovor sa Zvezdom\nFudbaleri Švedske pobedili Slovačku\nŠkotska „odolela“ Englezima na Vembliju\nNikola Ivanović prvo pojačanje KK Crvena zvezda\nEriksen otpušten iz bolnice (VIDEO)\nGrupa E: Švedska sa penala pobedila Slovačku (VIDEO)


Unaprjeđivati saradnju sa NVO na projektima u obrazovanju | Analitika - Informativni Portal\nUnaprjeđivati saradnju sa NVO na projektima u obrazovanju\nMinistarstvo prosvjete otvoreno je za sve konstruktivne sugestije nevladinog sektora u oblasti obrazovanja i taj resor će sa Centrom za građansko obrazovanje (CGO) unapređivati saradnju kroz zajedničke aktivnosti, zaključeno je u razgovoru ministra, Damira Šehovića sa izvršnom direktoricom CGO, Daliborkom Uljarević.\nObjavljeno: 27. 02. 2017 - 22:49 Promjenite veličinu teksta: A A A\nKako je saopšteno iz Ministarstva, na sastanku su otvorene teme koje se tiču visokog obrazovanja, sa naglaskom na izmjene Zakona o visokom obrazovanju koje su u toku.\nŠehović je, kako se navodi, predstavio planove u vezi sa izmjenom modela studija na 3+2+3, finansiranjem Univerziteta Crne Gore po takozvanom ugovornom modelu, kao i stavljanjem akcenta na izučavanje stranih jezika i praktičnu nastavu.\n“Bilo je riječi o načinu tretiranja plagijarizma, kada je saopšteno i da je u planu izrada posebnog zakona o plagijarizmu, kao i da je saradnja sa CGO na ovu temu značajna”, kaže se u saopštenju.\nUljarević je istakla da je posebno važna transparentnost procedura u vezi sa akreditacijom fakulteta, kao i revizija rada visokoškolskih ustanova, u cilju njihovog kvalitetnog poslovanja koje mora biti otvoreno za javnost.\nSaopšteno je da se Šehović saglasio da je princip transparentnosti apsolutni imperativ funkcionisanja u visokom obrazovanju i obrazovnom sistemu uopšte.\nOn je istakao da će se, u saradnji sa zainteresovanim stranama, raditi na rješenju koje će podržati puno sprovođenje tog principa u praksi.\n“Predložen je i niz zajedničkih aktivnosti na polju edukacije, koje bi za cilj imale kontinuirani napredak u obrazovanju, kreiran na osnovama zajedničkih napora svih društvenih činilaca, uključujući civilni sector”, navodi se u saopštenju.\nDodaje se da je sastanak zaključen izražavanjem uvjerenja u buduću plodonosnu i konstruktivnu saradnju.


Tadić očekuje da uskoro počnu "LIKVIDACIJE OLOŠA" - Nova Borba\nTadić očekuje da uskoro počnu "LIKVIDACIJE OLOŠA"\nKad uputite kritiku vlasti, vi ste istog trenutka ološ, bednik, lopov, jadnik, ubica ili ustaša. Sledeći korak su fizičko nasilje i likvidacije, rekao je Tadić u intervjuu za Nedeljnik.\n"Mi danas više nismo zemlja u kojoj postoje demokratske slobode i u kojoj postoje preduslovi za napredak pod ovom vlašću. Atmosfera u društvu je nepodnošljiva. Kad uputite kritiku vlasti, vi ste istog trenutka ološ, bednik, lopov, jadnik, ubica ili ustaša. Sledeći korak su fizičko nasilje i likvidacije, po receptu iz vremena kada su iste ove stranke pribegavale takvom obračunu sa političkim protivnicima", izjavio je Tadić.\nOn je dodao da su svi sadašnji najvažniji predstavnici vlasti pripadali totalitarnim strankama koje su sprovodile političko ali i fizičko nasilje devedesetih.\n"I njima to nije strano i to se vidi u njihovim reagovanjima koja su dokaz njihove slabosti, a ne snage. A niko nije agresivan ukoliko je stvarno jak i siguran u sebe", ocenio je Tadić.\nPrema njegovoj oceni, Vlada Srbije zastupa politiku čistog makijavelizma, koji društvo vodi u razne vidove zla i brutalnog odnosa prema političkom protivniku.\nTadić je ukazao na slučaj rušenja u beogradskoj četvrti Savamala i podsetio da su u toj noći maskirani ljudi rušili centar glavnog grada i suspendovali slobodu kretanja građana a da je premijer Aleksandar Vučić na konfereniji za novinare rekao da zna ko su počinioci ali da su oni imali časne namere.\n"I onda je jasno zašto do danas nisu pronađeni i sankcionisani ti počinioci. Zato što Vučić sebe poistovećuje sa državom, a sprovođenje zakona je uslovljeno njegovim ličnim procenama nečijih namera ili njegove političke koristi. To je kraj države i demokratije i mi moramo tome najoštrije da se suprotstavimo", rekao je Tadić.


Novosađani će da grade na Novom Beogradu - Bizlife.rs\n10:35 Beograd , 13/04/2018\nGradski menadžer Beograda Goran Vesić izjavio je danas da je 3.118 kvadratnih metara zemljišta u Novom Beogradu za 328 miliona dinara prodato na licitaciji u Direkciji za građevinsko zemljište i izgradnju Beograda.\nVesić je istakao da je za zemljište na uglu Vojvođanske i Gandijeve ulice, prispela jedna prijava preduzeća iz Novog Sada, koje će izlicitirani iznos uplatiti u budžet Grada Beograda.\n„Na zemljištu se mogu graditi objekti komercijalne namene sa stanovanjem, kao i višespratna kolektivna garaža. Orijentaciona bruto-površina moguće izgradnje na lokaciji je oko 16.000 kvadratnih metara, sa objektima od osam spratova“, saopštila je Gradska uprava.\nPočetna cena gradjevinskog zemljišta utvrđena je na osnovu procene tržišne vrednosti, koja je iznosila 105.104,84 dinara po kvadratnom metru, tako da je plac prodat po početnom iznosu od 327.716.891,12 dinara.\nUz to, kupac mora da plati i „doprinos za uredjivanje građevinskog zemljišta“.\nDirekcija je ove godine prodala gradsko građevinsko zemljište za 580 miliona dinara.\nDirekcija je ove godine utvrdila 435 obračuna doprinosa za „uređivanje građevinskog zemljišta“ za izgradnju objekata neto-površine 450 hiljada kvadratnih metara, te su investitori Grada platili više od milijardu dinara.\nKako se navodi u saopštenju, po ranije zaključenim ugovorima na ime „naknade za uredjivanje gradjevinskog zemljišta“ investitori su ove godine uplatili još 600 miliona dinara.\nU prethodne dve godine od prodaje zemljišta u javnoj svojini u budžet grada uplaćeno je 1,1 milijarda dinara.\nprodaja novi sad novi beograd zemljiste


Ruskog ambasadora danas ispraćaju na večni počinak, opelo u crkvi Hrista Spasitelja - Telegraf.rs\n22/12/16 | 07:38\n- Moskva smatra da je potrebno sačekati rezultate grupe istražitelja - izjavio je portparol Kremlja Dmitrij Peskov i dodao da ne treba prebrzo donositi zaključke oko ubistva\nEvo ko je bio Andrej Karlov, ubijeni ruski ambasador u Turskoj\nKomemoracija će biti održana u Ministarstvu inostranih poslova posle čega je planirano opelo u crkvi Hrista Spasitelja u Moskvi.\nPortparol Kremlja Dmitrij Peskov izjavio je da je Putin zbog sahrane odložio je za petak godišnju konferenciju za novinare koja je trebalo da bude održana danas.\nRuskog ambasadora u Ankari Andreja Karlova ubio je u ponedeljak uveče bivši turski policajac, 22-godišnji Mevlut Mert Altintaš koji je pre zločina uzviknuo "Alah je veliki" i "Ne zaboravite Alep, ne zaboravite Siriju".\nPeskov je rekao da je još preuranjeno reći ko stoji iza ubistva ruskog ambasadora u Ankari dok turske vlasti pominju imama Fetulaha Gulena kao mogućeg nalogodavca.\n- Moskva smatra da je potrebno sačekati rezultate grupe istražitelja - izjavio je portparol Kremlja Dmitrij Peskov i dodao da ne treba prebrzo donositi zaključke.\nTurska i Rusija formirale su zajedničku komisiju za istragu ubistva Karlova koji je usmrćen sa nekoliko hitaca ispaljenih u ledja, a 18 članova ruske delegacije došlo je u Ankaru kako bi učestvovalo u radu komisije.\nZvaničnici Rusije i Turske naveli su da ih ubistvo diplomate neće omesti u nastojanjima da poprave bilateralne odnose.


Stojković replicirao treneru Zvezde - Sportske.net\nStojković replicirao treneru Zvezde\nVeliku pažnju izazvala je izjava šefa struke crveno-belih Vladana Milojevića neposredno posle 155. večitog derbija.\nĐurđević u Atini dočekan kao velika zvezda!Engleski mediji bruje o Markecu, kakve su Partizanove šanse?Kakav finiš prelaznog roka u Humskoj, Partizan želi JOŠ JEDNOG zlatnog ''Orlića''!?Partizan blizu zarade od 20 miliona evra!Partizan predstavio Mitrovića - Iliev najavio još pojačanja!\nMilojević je, naime, prililčno upadljivo, u više navrata, i pred kamerama ''Arene Sport'', a onda i na konferenciji za medije, istakao kako je golman Vladimir Stojković ''uveo Partizan u Ligu Evrope'' i ''da nije bilo Stojkovića, Partizan ne bi igrao u Ligi Evrope''.\nMnogim pristalicama crno-belih je zasmetala ovakva izjava, iako niko ne želi da umanji Stojkovićev učinak u dvomeču sa Videotonom, ali ona četiri gola u Felčutu su postigli neki drugi igrači.\nSvoj komentar na ove izjave Milojevića dao je i sam Stojković u izjavi za ''Žurnal''. On smatra da Zvezdin trener nije imao lošu nameru, ali se ne slaže sa njegovom ocenom.\n''Hvala mu na lepim rečima, ali to što je izjavio nije u redu, jer... Mogao sam i ja da izjavim da je Borjan spasao Zvezdu u 94. minutu, ili da se plasirala u Ligu Evrope jer sudija nije priznao gol u Krasnodaru, ali nisam to rekao... Jer, Zvezda i Partizan nisu pojedinci ma kako se zvali...'', objašnjava Stojković.


Srbijavode - Održan seminar o upravljanju vodama u Budimpešti\nOdržan seminar o upravljanju vodama u Budimpešti\nU periodu od 12. do 16.11.2018. godine u Budimpešti održan je seminar na temu upravljanja vodama, u organizaciji Ministarstva spoljnih poslova i trgovine Mađarske (MFAT) i Izraelske agencije za međunarodni razvoj i saradnju (MASHAV).\nCilj seminara je bio unapređivanje znanja i prenos iskustava iz oblasti korišćenja vode, kao i zaštite od štetnog dejstva voda. Predavači su bili eksperti iz Izraela i Mađarske, čije su prezentacije bile fokusirane na najnovije trendove i najbolju praksu u upravljanju vodama, koji su, trenutno, u primeni. Prezentacije su praćene terenskim obilaskom karakterističnih objekata na Tisi, u blizini mesta Szolnok, uz stručne komentare i edukaciju na lokacijama izmeštanja i izgradnje novih savremenih nasipa i bočne retenzije sa segmentnim ustavama, opremljenih daljinskom regulacijom i sistemom za praćenje.\nDeo prezentacija održan je na lokaciji postrojenja za prečišćavanje otpadnih voda Budimpešte, gde je izvršen obilazak tehnoloških linija, uz stručna objašnjenja zaposlenih u nadležnom komunalnom preduzeću.\nPoslovni deo seminara odnosio se na napredne metode i tehnologije za upravljanje atmosferskim vodama u visokourbanizovanim sredinama. Primer dobre prakse je istaknut kroz gradove „sunđere“, kod kojih je akcenat urbanog planiranja stavljen na integralno upravljanje padavinama.\nPredstavnici JVP „Srbijavode“ bili su predstavnici Republike Srbije na ovom seminaru.


Film o Milanu Mladenoviću biće prkazan širom regiona\nFoto: Arhiva | Film o Milanu Mladenoviću biće prkazan širom regiona\nTanjug 04.11.2020 10:15\nU produkciji Zadužbine Milana Mladenovića, a u režiji Ðorđa Marjanovića, sutra će širom regiona u različitim televizijskim programima, biti prikazan dokumentarni film "Praia Do Ventu Eternu", saopštili su danas iz Zadužbine.\nFilm je urađen od privatnih VHS snimaka nastalih tokom boravka Milana Mladenovića i Mitra Subotića Sube u Brazilu. Sliku prate odlomci iz Milanovog dnevnika koji je tada vodio, a posebno dirljivi ton ovoj filmskoj priči daje naracija Svetozara Cvetkovića.\nDokumentarni film "Praia Do Ventu Eternu" dobio je naziv po pjesmi sa albuma "Angel's Breath", što u prevodu znači "Plaža večnog vetra", jer se i momenat nastanka ove pjesme vidi u filmu.\nKako je Milan Mladenović imao, a ima i dalje, poštovaoce širom regiona, a njegovo stvaralaštvo predstavlja temelj savremene kulturne i umjetničke scene, u četvrtak, 5. novembra, dokumentarni film "Praia Do Ventu Eternu" biće prikazan u Srbiji, Hrvatskoj, Crnoj Gori, BiH, kao i onlajn.


MyCity » IT dešavanja u svetu » Stiže Zenbook u dve nove boje\nPoslao: 07 Feb 2012 21:56\nKompanija Asus rešila je da Dan zaljubljenih, 14. februar, odabere kao dan dolaska na tržište Zenbook računara u dve nove boje.\nHot Pink i Rose Gold su njihovi zvanični nazivi novih boja Zenbooka, a iz Asusa kažu da pokazuju “nežnu i senzualnu stranu tehnologije”.\nHardverski, radi se o istim računarima, ultrabookovima debljine od oko 3 milimetara i nešto više od kilograma težine.\n“Konačno možete odahnuti i prestati da brinete o poklonu za Dan zaljubljenih. Sa svojim prefinjenim linijama, kućištem od brušenog aluminijuma, ASUS SonicMaster audio podsistemom i vrhunskim komponentama, Zenbook predstavlja poklon u koji će se draga osoba zaljubiti na prvi pogled”, preporučuju iz Asusa.\nNove boje ovog modela od 14. februara trebalo bi da budu dostupne i na domaćem tržištu.\nUkupno su 577 korisnika na forumu :: 23 registrovanih, 3 sakrivenih i 551 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: bigfoot, comi_pfc, dane007, Dorcolac, Drug pukovnik, DucicM, Dulmitur, Koridor, ladro, Lazarus, loon123, mnn2, raketaš, raskoljnikov, RecA, rkekoke, ruma, shaja1, stegonosa, strn, Vule, W123, zalutalo prase


Na pomolu nova afera: Za rad mašine iz budžeta isplaćivano 8.000 dinara na sat\nUgovor sa preduzećem “Knežević” potpisao je 27. jula 2012. godine bivši direktor “Komunalca” Miloje Vojinović (NS), a njegovi detalji tek pre tri dana predstavljeni su čačanskom gradskom veću. Ugovorena cena radnog sata bila je 8.000, sa PDV-om 9.940 dinara. Utovarivač je radio od početka maja do sredine jula ove godine, za šta je firma “Knežević” ispostavila 33 fakture na ukupno 1,25 miliona dinara, odnosno oko 11.000 evra.\n- To je zaista ogromna cena. Izračunao sam da je za šest radnih dana vlasnik utovarivača zarađivao 5.452 evra, a kada se odbiju svi troškovi čisto mu je ostajalo 3.000 evra - kaže gradski većnik zadužen za privredu Ostoja Mijailović.\nZanimljivo je da je precizno knjižen svaki minut rada mašine, pa se tako u fakturama, recimo, po tri puta navodi da je utovarivač radio 2 sata i 34 minuta, odnosno 2 sata i 17 minuta.\n- Sve me ovo neodoljivo podseća na aferu “Kolubara” gde su pojedinci zaradili ogromne svote novca na iznajmljivanju mašina - rekao je većnik Milijan Minić.\nOn je potom otvoreno rekao da preduzeća i javne ustanove koje ne posluju pozitivno treba da odu u likvidaciju.\nGradski čelnici upozorili su da se znatno više pažnje mora posvetiti radu javnih preduzeća i ustanova i to ilustrovao podatkom da JKP “Komunalac” ove godine nije sproveo javne nabavke za kupovinu goriva i rad utovarivača. Nisu odgovorili kako je moguće da im je bilo potrebno godinu i po dana da saznaju kakve se malverzacije događaju u jednom od najvećih gradskih preduzeća.\n- Od nadzornog odbora preduzeća zatražiću odgovornost svih službenika koji su odgovorni za propuste - bilo je sve što je izjavio gradonačelnik Vojislav Ilić.\nI pored svega, Gradsko veće odobrilo je dodatnih pet miliona dinara subvencija “Komunalcu” kako bi preduzeće izmirilo račune za gas, električnu energiju i održalo tekuću likvidnost.\n3.000 evra nedeljno\nPolicajac ošamario petnaestogodišnjaka\nGrad za liniju ka Italiji potrošio 100.000 evra\nNiš - Više od 600 putnika letelo je avionima italijanske lou kost kompanije "Vind džet" na liniji Niš-Forli od njenog otvaranja 26. decembra. Za subvencionisanje dosadašnjih sedam povratnih letova iz gradske kase je izdvojeno oko 100.000 evra, dok je prihod od karata oko 20.000 evra.\nPočeli radovi na rekonstrukciji OŠ "Ljupče Španac" u Beloj Palanci\nU Beloj Palanci su počeli radovi na rekonstrukciji Osnovne škole "Ljupče Španac" za koji su Evropska Unija i Vlada Švajcarske, preko razvojnog programa Evropski PROGRES izdvojili 62.393 evra, a opština Bela Palanka 19.331 evra.\nMinut ćutanja u Zrenjaninu bez sirena\nNa zrenjaninskom Trgu slobode nekoliko građana minutom ćutanja u 12 sati, odazvalo se apelu da se i na taj način obeleži Dan sećanja, 5. avgust.\nPreko noći postali pravnici i arhitekte\nTrojica funkcionera Opštine Kosovo polje preko noći stekli su diplome visoke stručne spreme, zahvaljujući agilnosti načelnika opštinske uprave Kosovo Polje Momčila Mitića, koji im je u prijave za Fond penzijsko invalidskog osiguranja upisao „nove diplome“. Mitić se na iste prijave i potpisao bez znanja predsednika Opštine Stevice Lazića.\nSećate li se čoveka iz Jagodine koji je tukao konja? Sada je ponovo uhapšen ZBOG ISTE STVARI\nSlobodan Milošević iz Dobre Vode kod Jagodine, koji je pažnju medija stekao u decembru 2014. godine kada je snimljen kako šiba konja u centru grada priveden je u jagodinsku policiju zbog sumnje da je zlostavljao ždrebe.\nTroje poverenika SNS u Ćupriji sprovode pravno, političko i rodbinsko nasilje u Opštoj bolnici u tom gradu, tvrdi dr Predrag Drenovaković.\nU Čačku neizbežne restrikcije u isporuci vode\nZbog izrazito loše hidrološke situacije na Rzavu i Zapadnoj Moravi, tokom narednih dana izvesne su restrikcije u isporuci vode u Čačku i drugim mestima Moravičkog okruga, navode u čačanskom "Vodovodu".\nVećina učenika želi da se upiše u gimnaziju\nUčenici koji ove školske godine završavaju osnovno obrazovanje i pripremaju se za upis u neku od srednjih škola, ukoliko imaju odličan uspeh, najčešće se opredeljuju za gimnaziju jer im, kako kažu, pruža više mogućnosti kasnije, pošto u ovom trenutku nisu odlučili šta bi studirali ili čime bi se bavili u životu.\nJelena je preko interneta kupila jaknu, a kada je otvorila paket...\nParaćin: Na sajmu privrede za svakog po nešto - od pletenih čarapa i pečenog vola do zaposlenja\nNa 18. međunarodnom sajmu privrede u Paraćinu, koji je danas otvoren i trajaće do 5. novembra, izlaže stotinu firmi iz Srbije, Republike Srpske, Slovenije i Rumunije.\n(FOTO) TUGA NA JEZERU GAZIVODE Reke su formirale PLUTAJUĆE DEPONIJE koje entuzijasti pokušavaju da očiste\nRibolovci, studenti, radnici javnih preduzeća i ljubitelji prirode iz Novog Pazara i okoline očistili su deo Ribarićkog jezera (Gazivode) od ogromne količine smeća, koje je Ibar naneo tokom poslednjih obilnih padavina i poplava.\n"NEMAM JA MNOGO PESAMA..." Šaban Šaulić dobio 1,5 miliona dinara za nastup u Valjevu, ali je publika ostala razočarana\nNovu godinu po julijanskom kalendaru na Gradskom trgu u Valjevu uz koncert Šabana Šaulića dočekalo je oko 5.000 Valjevaca i gostiju iz okolnih mesta, ali je "kralj narodne muzike" prilično razočarao svoje fanove jer je pevao kraće od jednog fudbalskog poluvremena.\nIstorijski uspeh naših pasa goniča: Keser i Biber izborili srebro za Srbiju\nU isto vreme kada su se naši košarkaši borili za zlato na Evropskom prvenstvu, u Crnoj Gori se odvijalo još jedno takmičenje koje je donelo uspeh za našu zemlju, a u pitanju su psi goniči.\nProkuplje: Prete blokadama zbog otkupne cene višnje od 40 dinara\nUkoliko vremenski uslovi dozvole, sutra će početi otkup višnje na teritoriji prokupačke opštine. Berba će početi najpre u selima Babin Potok, Podina, Stara i Nova Božurna...\nNaslovna za 23.11.


Udes kod „Razbiglave“\nIPAK CRNA TAČKA?!\nJuče oko 13.30 časova dogodila se saobraćajna nezgoda kod „Razbiglave“, u kojoj su lakše povređena dva lica.\nU čeonom sudaru u kome su učestvovala dva automobila, „Škoda fabia“ koja je išla iz pravca Svrljiga, i „Opel vektra“ — karavan iz pravca Niša. Tom prilikom lakše je povređen vozač „fabije“.\nZanimljivo je to da se udes dogodio pre kiše, odnosno po suvom kolovozu, kažu iz policijske stanice u Svrljigu. Ovo je jedan od tri udesa koji su se dogodili danas na putnom pravcu Niš-Svrljig, inače jedini kod Razbiglave.\nUviđaj su u toku popodneva izvršili pripadnici PU Niš – policijske stanice u Svrljigu.\nUčestvovati u saobraćaju danas je rizičnije nego ikada. Saobraćaj danas je jačeg intenziteta nego ranije. Na svim putevima više je automobila, motociklista, biciklista i pešaka. Svi učesnici u saobraćaju izloženi su riziku od saobraćajnih nesreća, što zbog sopstvene nepažnje i nepažnje drugih, loših vremenskih uslova, klizavih i loših puteva ali i nezaštićenih i adekvatno neobeleženih mesta gde se nesreće dešavaju. Saobraćajne nezgode se, prema mnogim statistikama, najčeće dešavaju u naseljenim mestima.\nU Svrljigu, na magistralnom putu B14, nalazi se mesto „Razbiglava“ sve „popularnije“ po broju saobraćajnih nezgoda.\nZoran Pejović, zamenik komandira Policijske stanice u Svrljigu, na sastanku lokalnog Saveta za bezbednost, održanom u maju ove godine, rekao je da je na ovoj deonici je u toku prethodne godine povređeno deset lica, od kojih je četiri završilo sa teškim telesnim povredama.\nPrema rečima Lidije Pavlović, portparola PU Niš, na ovom mestu se tokom protekle godine dogodilo jedanaest, a od početka 2013. godine devet saobraćajnih nezgoda. Na pitanje kako rešiti ovaj gorući problem svih Svrljižana i putnika koji prolaze kroz Svrljig ona je odgovorila da za sada policajci patroliranjem pod rotacijom preventivno deluju i usporavaju saobraćaj prilikom kiše i loših vremenskih uslova na ovoj deonici puta.\nSa današnjim udesom broj saobraćajnih nezgoda na ovom mestu popeo se na jedanaest.\nAutor: Milena Nikolić\nRazbiglava, Razbiglava Svrljig, Saobraćajna nezgoda, Udes, Udes Razbiglava\nPrevPrethodnaSednica Odbora za poljoprivredu Narodne skupštine u Svrljigu\nSledeća„Još života za Filipa“Next\nUpravo je došlo do nove saobraćajne nezgode na putu Niš-Svrljig, ispod sela Vrelo, prema Jasenoviku. Naime, kako nezvanično saznajemo, vozač kamiona je doživeo saobraćajnu nezgodu\nSudarila se dva BMW-a u ulici Vase Albanca\nSinoć nešto malo posle ponoći došlo je do sudara dva automobila u ulici Vase Albanca. Naime, nezvanično saznajemo da je reč o sudaru dva automobila\n17/10/2013 at 08:36\nne treba policija samo da stoji iz pravca nisa,vec i iz pravca svrljiga kod siena,dzabe budu gore ako ih nema ovamo\nBlagojević Zoran says:\n17/10/2013 at 10:57\nMa kakva crna tačka. To je crna rupa 🙁\n17/10/2013 at 11:20\nstavite radar koji ce sam da slika prekoracenje brzine i stavite znak 40 i resen problem\n23/02/2014 at 19:47\ntreba da se tuzi opstina ,onda ce da se opamete,,ajde vozaci koji su imali nezgodu neka se okupe i tuzi se opstina za takav asvalt,,,\n23/02/2014 at 21:25\nRegionalni putevi su u nadleznosti puteva Srbije ili u nadleznosti republike (SPS, SNS), javi se njima. Bez tuzbe ima da te nadoknade… E moj ti, kad bi svaka buba med brala, bumbar bi… tuzio opstinu…\nDanilo je u komentaru resio celu zavrzlamu ovde, podrzavam!


Desničarski demonstranti se suprstavili policiji ranije danas na trgu u Briselu, 27, mart, 2016.\nBelgijski specijalci su upotrebili vodene topove kako bi rasterali desničarske anti-imigrantske demonstrante koji su se suprostavili gradjanim okupljenim u centru Brisela da bi odali poštu žrtvama najgoreg terorističkog napada u toj zemlji.\nGrupa desničarskih demonstranata je danas na kratko preplavila trg, uzvikujući slogane, uz nacističke pozdrave. Oni su pribegli intezivnim verbalnim sukobima sa drugim demonstratnima pre no što su pristigli specijalci.\nTakozvani "Marš protiv straha" je zakaan za danas, ali potom otkazan jer su vlasti saopštile da bi taj skup skrenuo pažnju policije sa istrage napada koji su se odigrali u utorak. Medjutim, jedna grupa ožalošćenih se ipak okupila na trgu u centru grada.\nGlavni grad Belgije je još uvek na ivici, jer je nekoliko terorista umešanih u zaveru i dalje na slobodi. Medjutim, istražitelji su izgleda postigli izvesni napredak u tom slučaju u poslednjih nekoliko dana.\nU nedelju, policija u Briselu je izvela 13 novih racija u i oko glavnog grada, pritvorivši devet ljudi radi ispitivanja vezanih za terorizam. Petoro je kasnije pušteno na slobodu, naveli su federalni tužioci.


Kao malo šta poslednjih godina, inicijativa „mali šengen” postala je jabuka razdora između albanskih političkih lidera iz Tirane i Prištine. Strelice su juče odaslate iz Albanije pošto je premijer Edi Rama poručio lideru Samoopredeljenja Albinu Kurtiju da ne može postati patriota sedeći kod kuće u pidžami. Kurti se, naime, protivi inicijativi „mali šengen”, a Rama je ocenio da se Kosovo tim potezima izoluje u svojim granicama. Premijer Albanije je naglasio da onaj ko je protiv „malog šengena” ne razume tu inicijativu i naglasio da se ne može napraviti regionalni trgovinski sporazum ako se ne uspostavi sporazum o slobodnom kretanju. „Da li će granica između Kosova i Albanije biti ujedinjena? Istorija se ne piše tako što ćete ostati kod kuće i biti patriota u pidžamama”, ponovio je Rama,\n28.10.2019 u 07:02\nDiplomata za teške terene\nU startu se potrudio da deluje prijateljski i prijemčivo, kao i njegov prethodnik Kajl Skot. Novi američki ambasador u Srbiji Entoni F. Godfri stigao je u sredu u Beograd s osmehom na licu, suprugom En Mari i psom Larom, objavio zajedničku fotografiju i pitao pratioce na „Tviteru” za savet šta da probaju od hrane i koja mesta da posete, a predajući akreditive predsedniku Srbije govorio je na srpskom jeziku (ili na srpskohrvatskom, kako stoji u zvaničnoj biografiji, uz koji govori i ruski i turski). Ipak, ne bi trebalo misliti da je iskusni karijerni diplomata iz Virdžinije, koji je pre Stejt departmenta služio u Američkoj mornarici (1980–1992), prekomandovan iz Moskve u Beograd da bi bez tenzija i previše ličnih napora čekao penziju. Njegova skoro četrdesetogodišnja karijera govori\nSrbija raste u očima Izraela\nPišem već nekoliko godina o Jasenovcu, o pokušajima novog pisanja istorije, o istorijskim vezama između Jevreja i Srba, između Izraela i Srbije, a jedan od razloga je to što 10 ili 20 godina ranije nisam znao ništa o tome. Kad sam počeo da istražujem, bio sam zapanjen koliko Jevreji i Srbiji imaju zajedničkog. Smatrao sam da je neophodno da to podelim s javnošću, jer je to deo naše zajedničke istorije, ali i sudbine koju delimo, ispričao je za „Politiku” Majkl Frojnd, osnivač i predsednik Društva izraelsko-srpskog prijateljstva iz Jerusalima i novinar uglednog „Džeruzalem posta” u kojem ima kolumnu pod nazivom „Fundamentalno Frojnd”. Tako je nazvana i knjiga u kojoj su skupljeni njegovi tekstovi o Srbiji i Srbima, koja će se nalaziti u biblioteci upravo otvorenog Multimedija centra i\n20.09.2019 u 08:05\nRazgovori u „Žan Mone” formatu\nSa Fakulteta političkih nauka dijalog vlasti i opozicije o izbornim uslovima seli se u Narodnu skupštinu Srbije i ima šanse da okupi veći broj učesnika nego što ih je ostalo do jučerašnjeg, šestog okruglog stola na FPN-u. To je, bar za sada, i poslednji susret u ovom formatu, koji je organizovala Fondacija za otvoreno društvo, a rezultati ovih razgovora naći će se, u pisanoj formi, pred učesnicima dijaloga u parlamentu 9. i 10. oktobra. Osim ovih datuma, koje je predsednica skupštine Maja Gojković predložila Dejvidu Makalisteru (na čiju inicijativu se međustranački dijalog nastavlja u parlamentu) i njenih navoda da će se voditi u više faza, pa i nastaviti posle izbora sledeće godine, nema više konkretnijih detalja. Pitanja o tome koji vremenski okvir je predložio Makalister, ko bi bio\n26.10.2020 u 14:39\nU bolnicama u Srbiji trenutno 730 kovid pacijenata\nSve poslove obavljamo u svetlu pandemije\n26.10.2020 u 14:04\nNeki slovenački radnici koji bi trebalo da su u samoizolaciji i dalje dolaze na posao


Manipulacije na niškom aerodromu? - Centar za istraživačko novinarstvo Srbije\nIstraživačke pričeBorba protiv korupcijeSrbija\nFirma LMB soft, koja je pobedila na tenderu, posle izvesnog vremena čitav posao prepustla SkySoft, preduzeću čiji su vlasnici Bratislav Blagojević, bivši pomoćnik ministra za infrastrukturu i predsednik tenderske komisije i Vlada Antić, bivši gradski većnik\nNa konkursu za iznjamljivanje opreme za satelitsko praćenje javnog gradskog prevoza u Nišu, komisija kojom je predsedavao Bratislav Blagojević, tadašnji pomoćnik ministra za infrastrukturu, Velimira Ilića, posao je dodelila kompaniji LMB soft.\nUgovor potpisan decembra 2006. godine na šest meseci, na snazi je praktično i danas.\nTada je ostavljena mogućnost da naručilac opreme, Javno preduzeće “Aerodrom” Niš, po isteku roka od šest meseci, iznajmljenu opremu može i da otkupi po ceni od 50.000 evra. Umesto toga i po isteku Ugovora Aerodrom je nastavio sa plaćanjem zakupa.\nTako je, plaćajući mesečno i po više od 5.500 evra, za 16 meseci oprema plaćena 90.000 evra i praktično otplaćena dva puta!\nTek tada rukovodstvo Aerodroma odlučuje da iskoristi mogućnost iz Ugovora i opremu otkupi.\nSada se, umesto 5.500 za zakup, mesečno plaća 2.000 evra za otkup!\nMeđutim, vredi pomenuti je da je rukovodstvo Aerodroma odlučilo da zakupljenu opremu kupi samo mesec dana pred lokalne izbore u Nišu, na kojima je dotadašnja koalicija izgubila vlast.\nTadašnji direktor Aerodroma, Radisav Radojković, više puta je naglašavao da ”nema šta da krije, ali da nema vremena za novinare”, zatim je pitanja tražio unapred, da bi, na kraju, ipak konstatovao da „ne želi da razgovara sa novinarima“.\nGde su i šta rade?\nBratislav Blagojević i dalje se nalazi na visokoj funkciji u Ministarstvu za telekomunikacije. Lično tvrdi da je pomoćnik ministra, ali to nismo uspeli zvanično da saznamo jer se Vlada Srbije pozvala na Zakon o državnim službenicima i podatke o poziciji na kojoj je Blagojević ocenila kao službenu tajnu. Vlada Antić decembra 2008. godine pravosnažno je osuđen na tri meseca zatvora, uslovno na godinu dana, zbog krivičnog dela povrede prava iz radnog odnosa, jer je kao šef Sekcije za ETP Železnice Srbije, protivzakonito otpustio radnika koji je protiv njega podneo više krivičnih prijava. Antiću se od 2005. godine sudi i zbog zloupotrebe službenog položaja na železnici. Postupak još nije okončan.\nMarta 2008. godine, na predlog LMB Softa, čitav posao oko održavanja opreme i softvera, uz saglasnost Aerodroma, prenet je na tek registrovano preduzeće Sky soft, čiji je direktor bila Nataša Blagojević, inače ćerka Bratislava Blagojevića, predsednika Tenderske komisije koja je posao i dodelila LMB softu.\nBratislav Blagojević u ovome ne vidi ništa sporno.\n– Na to mesto postavljen sam na predlog tadašnjeg gradonačelnika, Smiljka Kostića, koji je smatrao da svojim znanjem i iskustvom iz te oblasti mogu puno da pomognem. A to da će firma čiji je jedan od vlasnika moja ćerka kasnije preuzeti sprovodjenje tog posla, ja tada nikako nisam mogao da znam – kaže Blagojević.\nOsim dvadesettrogodi[nje Nataše, trećinu vlasništva u Sky softu imala je i Gordana Antić, lekar, inače supruga Vlade Antića, tadašnjeg gradskog većnika, resorno zaduženog za saobraćaj, koji je bio glavni zagovornik uvođenja ovog sistema, Vlade Antića. Treći vlasnik bio je Dejan Rančić, profesor Elektronskog fakulteta u Nišu.\nNi Gordana, ni Vlada Antić nisu želeli da komentarišu ova saznanja.\nIpak, vredi pomenuti da je za vreme istraživanja o ovoj temi Gordana izbrisana iz vlasništva u Sky softu, a vlasnički udeli preostalo dvoje vlasnika povećani su na po pola. Nekoliko meseci kasnije iz SkySofta povukla se i Nataša Blagojević.\nRade Đurić, pravni savetnik Transparetnosti Srbija, smatra da je čitav slučaj maksimalno sporan sa pravnog aspekta i da bi ovo moglo biti predmet interesovanja javnog tužioca u smislu zaštite javnog interesa ili pravobranioca u cilju zaštite imovinskog interesa Republike srbije.\nĐurić ocenjuje da bi Ugovor izmedju Aerodroma i LMB softa, a kasnije Sky softa, po Zakonu o javnim nabavkama bio ništavan i naglašava da Zakon o obligacionim odnosima ostavlja i mogućnost restitucije, odnosno nadoknade učinjene štete.\nDa ima spornih tačaka ocenjuje i Boško Ristić, predsednik Odbora za pravosudje Skupštine Srbije.\n– Ako postoji odluka o zakupu na šest meseci, a oprema je iznajmljivana 16 meseci, bez odluke nadležnog organa upravljanja (Upravnog odbora Aerodroma), onda je bilo neosnovane isplate zakupnine za ceo taj period – kaže Ristić.\n– Ovde reč i o klasičnom sukobu interesa, jer su lica koja su učestvovala u postupku pripreme, sprovodjenja i kontrole javne nabavke, u najbližoj rodbinskoj liniji sa osobama koje su realizovale posao koji je dobijen na konkursu. S obzirom da su svi svesno krišili zakon, a pri tom imali i ovlašćenja u vezi sa upravljanjem i kontrolom rada ovog javnog preduzeća, postoji osnovana sumnja da su neka lica izvršila krivično delo. Kako je reč o većem broju međusobno povezanih lica, treba ispitati da li ima elemenata organizovanog kriminala – zaključuje Ristić.\nSporno ostaje i pitanje održavanja kupljene opreme.\nJP Aerodrom je od LMB softa kupio polovnu stvar po ceni nove, odnosno bez smanjenja cene za iznos amortizacije. Pošto je kupljena polovna stvar, garancije nema. Štaviše, Aerodrom se obavezao da SkySoftu za održavanje mesečno plaća po 800 evra.\nU republičkoj Agenciji za javne nabavke dobili smo objašnjenje da se nadležnost ove Agencije zavšava potpisivanjem Ugovora o javnoj nabavci, da oni nemaju uvid u to šta se dalje sa poslom dešava i loptu prebacuju Budžetsku inspekciju.\nNi od nadležnih u pomenutoj inspekciji nismo uspeli da dobijemo odogovor, ali nezvanično saznajemo da nikakvih kontrola posla oko nabavke GPS opreme nije bilo.\nKoličinu novca koji je putem javnih nabavki, uz korišćenje pomenutog mehanizma, završio u džepovima onih koji su nabavke i sprovodili nemoguće je utvrditi.\nIpak, vredi pomenuti da je, prema zvaničnim podacima, u Srbiji od 2005. do 2007. godine kroz javne nabavke potrošeno više od 6 milijardi evra.\nSistem satelitske kontrole javnog gradskog prevoza sa kojim je LMB soft krajem 2006. godine pobedio na tenderu u Nišu, nazvan je “SkyBus”.\nO povezanosti naručioca posla, komisije koja je nabavku sprovela i firmi koje su posao realizovale, možda najbolje govori podatak da su Vlada Antić, Bratislav Blagojević i profesor Dejan Rančić potpisani kao autori „SkyBus sistema“ i nagrađeni priznanjem „Diskobolos 2007″.\nTekst objavljen i na sajtu www.juznevesti.com\nAerodrom NišBratislav BlagojevićLMB softNišSkyBustender


Petrović: PDV će morati da ide gore\nsreda, 22 februar 2012 11:56\nBeograd -- Predsednik Fiskalnog saveta Pavle Petrović kaže da će Srbija javni dug morati pre svega da smanji smanjenjem troškova, ali će biti neophodna i poreska reforma.\n"Na duži rok ćemo rešiti probleme, pre svega, ako smanjimo rashode. Znači osnovno prilagođavanje je na rashodima i to tri četvrtine, ostalo je na poreskoj reformi. Unutar te poreske reforme važan element je PDV. Meni se čini da će biti nužno povećati PDV i to bi bio paket", kaže Petrović.\nS druge strane smanjilo bi se opterećenje na zarade tako da bi se stimulisalo zapošljavanje, stimulisala bi se proizvodnja i izvoz, navodi on.\nPetrović je naveo da bi javni dug, ukoliko se ne preduzmu značajne mere, nastavio da raste i da bi do kraja godine stigao na polovinu BDP-a. "Ako se ne preduzmu značajne mere, dug će nastaviti da raste da bi negde 2015. dostigao 55 procenata, što bi sa restitucijom došlo na 60 odsto", kaže Petrović.\n"I taj paket poreskih reformi pored ova dva elementa sadržao bi još neke elemente, tako da se to ne bi svelo samo na povećanje PDV-a nego bi bio potreban ukupan poreski paket, a taj dopunski paket bi bio samo dopuna glavnim merama, a to je smanjivanje javne potrošnje", kaže Petrović.\nOno što je za građane važno jeste, kako ističe, da je moguće uz određene napore izvršiti ove reforme i izbeći drastične rezove tipa onih koji su se desili u Rumuniji, a da ne govorim u Grčkoj.\nPetrović smatra da bi nova vlada i parlament morali odmah, već tokom 2012. da naprave plan smanjivanja javnih rashoda na srednji rok, znači u naredne tri do četiri godine.


Osim šampionata sveta, odloženo je i gran pri takmičnje u Jokohami, koje je trebalo da se održi od 14. do 17. aprila.\nRanije su odložene sve utakmice Japanske fudbalske lige, a gostovanje reprezentacije Japana na Kupu Ameriike u Argentini je za sada neizvesno.\nUkupno je odloženo 41 utakmica, a predsednik Japanske fudbalske lige Kazumi Ohigaši izjavio je da će se mečevi najverovatnije održati u julu.\nPremijer Japana Naoto Kan je saopštio da je ovo najveća kriza u kojoj se Japan nalazi od kraja Drugog svetskog rata, jer je celokupna infrastruktura severoistoka Japana, uključujući puteve, železnice, vazdušne i morske luke onesposobljena.\nNavodi se da je više od dva miliona domaćinstava na severu Japana ostalo bez struje, a oko 1,4 miliona je bez vode.


Garmin DRIVE 51 LM GPS navigacija cena, cene Srbija, prodaja Beograd Novi Sad Niš\nGarmin DRIVE 51 LM GPS navigacija cene\nEPonuda nije internet prodavnica već Vam omogućava da brzo i lako nađete Garmin DRIVE 51 LM GPS navigacija po najjeftinijoj ceni. Naš cilj je da kupci budu što bolje informisani o ponudi Garmin GPS navigacija DRIVE 51 LM na tržištu Srbije. Vrlo lako nalazite željeni proizvod za kategoriju GPS navigacije cene, ne morate da lutate od sajta do sajta za Garmin GPS navigacije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Garmin DRIVE 51 LM GPS navigacija sa PRODAVCEM. EPonuda ne može da garantuje potpunu tačnost specifikacije i slika za Garmin DRIVE 51 LM GPS navigacija. Pre kupovine, podatke za Garmin GPS navigacija DRIVE 51 LM proverite na sajtu PROIZVOĐAČA.


Na Košutnjaku deo letnje ponude Kopaonika - WANNABE MAGAZINE\nNa Košutnjaku deo letnje ponude Kopaonika\nDuh Kopaonika u petak osetio se na Košutnjaku, prilikom predstavljanja programa “Kopaonik Open Summer Tour”. Nova ponuda na Kopu Beogradu je donela jedinstvenu zabavu, gde su mnogobrojne poznate ličnosti uživale u sportsko-rekreativnim aktivnostima koje su deo letnje ponude na Kopaoniku. Tokom višesatnog programa, uz domaćine MK Mountain Resort i JP Skijališta Srbije, poznati su imali priliku da se oprobaju u paraglajdingu, jahanju konja po Košutnjaku, drevnom streličarstvu, kao i planinskom biciklizmu, vožnji kvadom, mountain kartom i downhill skuterom niz popularnu “ski stazu” na Košutnjaku.\nPredstavljanju letnjeg provoda na Kopaoniku prisustvovali su: Milan Kalinić, Aleksandar Kolarov, fudbaler, zatim voditelj Vladimir Stanojević, Marina Tadić, Jellena, The Beat Shakers – Ivan Gojković i Nenad Kosovac, kao i mnogobrojne ličnosti iz sveta muzike, glume, sporta.\nThe Beat Shakers - Ivan Gojković i Nenad Kosovac\nNovi koncept letnjeg odmora na Kopu biće prilagođen gostima koji žele da se opuste i uživaju na svežem planinskom suncu, ali ujedno da napune baterije, povrate energiju, udahnu planinsku svežinu i podignu adrenalin. Izvanredni klimatski uslovi na više od 2,000 metara nadmorske visine, prirodni rezervati sa retkim oblicima flore i faune, brojni spomenici sakralne arhitekture, raznovrsni sportsko-rekreativni sadržaji čine Kopaonik idealnom destinacijom za aktivan odmor i uživanje u netaknutoj prirodi. Na Kopaoniku, kao posetioci ovog leta, možete da doživite nezaboravno iskustvo i upoznate predele nacionalnog parka Kopaonik kroz razne aktivnosti i sadržaje koji su sastavni deo turističke ponude Kopaonika – panoramska vožnja žičarom, pešačke ture, planinski biciklizam, paraglajding, jahanje konja, streličarstvo, vožnja CanAm ATV vozilima, kanjoning, alpinizam, rafting, vožnja kartovima, tjubing, bob na šinama, dečji zabavni park, avantura park.\nMK Mountain Resort i JP Skijališta Srbije potrudili su se da obezbede ponudu za aktivan odmor na planini, uz vrlo pristupačne cene. U letnjem periodu cene smeštaja na Kopaoniku su u proseku niže i do 50 odsto u odnosu na zimski period. Noćenje na bazi polupansiona u hotelu “Grand” iznosi od 48 evra po osobi, u hotelu “Angella” od 42 evra po osobi, dok je cena na bazi najma apartmana u apartmanima “Konaci” 15,5 evra po osobi, po noći. Uz to, tokom celog letnjeg perioda aktuelni su popusti i do 28 odsto.


Mitrović je ubijen pred svojom kućom u Kolubarskoj ulici na Dušanovcu, nedaleko od Dušanovačke pijace, a prema nezvaničnim informacijama, u trenutku pucnjave u kući se nalazila njegova supruga. Nakon veštačenja automobila marke "reno" u kojem je likvidiran Mitrović otkriveni su detalji o poslovima kojima se bavio ovaj član zvezdarske kriminalne grupe koju je predvodio Miša Nojman.\n- Automobil je u vlasništvu Dragana Kneževića iz Kruševca. Kako se ispostavilo, Knežević je Mitroviću dugovao određenu količinu novca još od 2016. godine. Kako nije imao da mu vrati, Mitrović je počeo sa pretnjama, da bi zatim oduzeo automobil držeći ga u zalogu - kaže izvor "Blica".\nInače, kako je "Blic" već pisao, Pereca je bio poznat policiji kao čovek koji se dugo bavio zelenašenjem i trgovinom narkotika na međunarodnom nivou. Što se tiče zelenašenja, kao što je slučaj sa pomenutim "renoom" u kojem će biti likvidiran, Mitrović je već nekoliko puta uzimao u zalog nekretnine na području Ljubovije. Kako saznajemo, Pereca je još tokom ratnih zbivanja ostvario nekoliko saradnji u kriminalnim poslovima. On je već gotovo deceniju povezivan sa različitim kriminalnim strukturama koje deluju na području Srbije i Bosne i Hercegovine.\n- On se povezivao sa Radetom Petrovićem iz Ljubovije koji je, kako se sumnja, vođa kriminalne grupe koja deluje na području te oblasti i bavi se krijumčarenjem oružja i narkotika - objašnjava izvor "Blica".\nKako saznajemo, u pitanju je kriminalna grupa koju je predvodio Nedeljko Brkić, a koja se bavila krijumčarenjem kokaina iz Južne Amerike. Inače, ubijeni Mitrović je meštanima u Ljuboviji bio poznat po tome što je držao popularni ugostiteljski objekat u tom mestu. Ipak, veruje se da je kafana bila samo paravan za njegove kriminalne aktivnosti, od kojih je i zarađivao najviše novca.\nMOLOTOVLJEVIM KOKTELOM NA VLASNIKA DISKOTEKE Ko je Srđan Aleksić koji je večeras ubijen u Pirotu\nTakođe, Mitrović je osuđivan zbog više krivičnih dela.\nPodsećanja radi, Predrag Mitrović (49) ubijen je u prošlog petka oko 17 sati u Kolubarskoj ulici na Dušanovcu. Napadač ili napadači ispalili su više hitaca u njega iz vatrenog oružja i potom pobegli. Prema prvim informacijama, Mitrović je izlazio iz automobila kada ga je napadač sačekao i u njega ispalio više hitaca. Kako se moglo čuti na licu mesta, ubijeni je nosio nanogicu. Ubica je znao njegovo kretanje jer je Mitrovićevo napuštanje kuće bilo limitirano tokom odsluživanja jednogodišnje kazne kućnog zatvora uz elektronski nadzor, a za koju je osuđen zbog nedozvoljenog držanja oružja.


Podnijeto više krivičnih prijava protiv policajaca zbog upotrebe sile na protestima u Banja Luci\nNa snimku koje TI BiH dostavlja uz krivičnu prijavu vidi se da su policijski službenici 25. decembra 2018. primijenili fizičku silu, između ostalog, i prema građaninu koji je oboren na betonsku podlogu, te da mu u tom trenutku prilazi drugi policijski službenik u redovnoj uniformi i nastavlja ga udarati.\nIstovremeno, uz krivičnu prijavu su priloženi i drugi uznemirujući snimci koji dokumentuju policijsku brutalnost prema građanima koji su se okupili na trgu u znak podrške porodici Dragičević.\nPored toga, privedeni aktivisti, novinari i opozicioni političari javno su objavili da su bili maltretirani i ponižavani u prostorijama Ministarstva unutrašnjih poslova Republike Srpske, što je takođe istaknuto u prijavi.\nTI BiH je predložio da se pri istrazi koriste i nadzorne kamere sa Trga Krajine, kao i da se ispitaju aktivisti i novinari koji su javno svjedočili o policijskoj brutalnosti.\nU prijavi je opisano na koji su sve način pripadnici MUP RS prekršili zakonske propise dok su primjenjivali silu prema okupljenim građanima, posebno se pozivajući na Pravilnik o upotrebi sile MUP RS koji zabranjuje korištenje fizičke snage i palice prema djeci i starijim licima, kao i prema građanima koji pružaju pasivni otpor.\nTI BiH podsjeća da je ministar unutrašnjih poslova RS, Dragan Lukač, na konferenciji za medije održanoj 26. decembra, bez utvrđivanja činjenica, izjavio da nije bilo upotrebe prekomjerne sile, te postavio novinarima pitanje “Da li se neko od tih građana žalio i donio medicinski nalaz da je povrijeđen?”.\nNapominjemo da se za krivična djela za koja se ovdje terete policijski službenici ne zahtijeva da oštećeni imaju nanesene tjelesne povrede.\nBez obzira na to da li su oštećeni građani podnijeli zvanične prijave i dokumentaciju, odgovornost policijskih službenika mora biti utvrđena i po službenoj dužnosti, posebno u situaciji kada građani imaju strah od dalje represije i posljedica.


Odbojka: Spartak savladao Jedinstvo u gostima (1:3) | (Vesti - 28. 10. 2018) Subotica.com\nOdbojka: Spartak savladao Jedinstvo u gostima (1:3)\nU 6. kolu Superlige Srbije odbojkaši Spartaka savladali su Jedinstvo u Staroj Pazovi. Ovim trijumfom Subotičani su prekinuli niz od tri poraza, a već u petak dočekuju drugoplasiranu Vojvodinu. Između ta dva meča igraće se Kup.\nU decenijskoj istoriji Jedinstvo je znatno uspešnije u duelima sa Spartakom, ali u poslednje dve sezone taj bilans se menja u korist Subotičana. Kako sada stvari stoje, "golubovi" su eliminacijom Jedinstva u četvrtfinalu plejofa protekle sezone počeli da ruše tu neugodnu tradiciju.\nNovi duel ove dve ekipe biće već u sredu (31. oktobra) u četvrtfinalu Kup Srbije. U ovoj fazi igra se na dve dobijene utakmice. Prvi meč igra se u Staroj Pazovi a revanš u Subotici krajem novembra.\nPosle tri vezana poraza ekipi Igora Žakića jednostavno je trebalo buđenje i reakcija na ovaj negativan niz, a ona je stigla upravo na gostovanju Staroj Pazovi. Domaći su poveli sa 1:0 boljom završnicom seta, ali u naredna tri Spartak se dobro potrudio da istu grešku ne ponovi.\nU sjajnom meču Subotičane je do pobede predvodio Jungić sa 18 osvojenih poena, a 14 je dodao kapiten Kecman. Kod domaćih istakao se Micić sa 21 poenom, dok je Bojičić osvojio deset manje.\nIgrači Jedinstva su bili bolji u napadu, međutim njihov problem su bile, što je u mnogome pomoglo Spartaku da dođe do nove pobede, druge u ovoj sezoni.\nJedinstvo (SP) - Spartak 1:3 (25-22, 21-25, 23-25, 22-25)\nJedinstvo: Mladenović, Stanković 7, Radivojević (L), Ilinčić (L), Pešut 9, Radišić 2, Majstorović 2, Bojičić 11, Škrbić 6, Micić 21, Paravinja, Roljić 13\nSpartak: Milović (L), Arsenoski, Jungić 18, Veselinović 3, Peić (L), Seizović 5, Simić, Medan 3, Kecman 14, Dulić, Tumbas 4, Ilić 9\nSa dve pobede i tri poraza Spartak je šesti na tabeli superligaša. U narednom kolu u Suboticu dolazi Vojvodina koja sa jednim porazom i mečom manje drži drugu poziciju.


Norwegian i easyJet omogućili vezu na interkontinentalne letove - Aviatica\nNorwegian i easyJet omogućili vezu na interkontinentalne letove\nPutnici easyJet-a od sada mogu da vežu svoj let na interkontinentalne letove Norwegian-a preko Gatwicka.\nDatum / Date: 13.09.2017.\nOd danas putnici mogu jednostavno kroz jedan postupak da rezervišu kratkolinijski let aviokompanije easyJet i da potom na njega vežu dugolinijski let aviokompanije Norwegian.\nDve aviokompanije uspostavile su saradnju omogućivši svojim putnicima vezane letove kroz platformu „Worldwide by easyJet“. Ova će platforma pružiti mogućnost putovanja do interkontinentalnih destinacija Norwegiana u Severnoj i Južnoj Americi i Aziji.\nU početku će biti omogućena veza preko glavnog interkontinentalnog čvorišta Norwegiana na londonskom aerodromu Gatwick (LGW), a kasnije će i druga evropska čvorišta ove kompanije poput Barselone (El Prat, BCN) ili pariskog aerodroma Šarl de Gol (Charles de Gaulle, CDG) biti uključena u program.\nProcedura rezervisanja dugolinijske karte na vezanim letovima dve aviokompanije je veoma jednostavna. Putnici na sajtu easyJet-a treba da izaberu stranicu Worldwide by easyJet na kojoj će odmah moći da biraju među svim dostupnim vezama (npr. Budimpešta – Njujork). Sistem će automatski na kalendaru označiti datume kada veza postoji, a po izboru putnika ponudiće i vezane letove i cenu.\nPutnik kroz ovakvu rezervaciju kupuje dve odvojene karte, od kojih svaka ima svoja pravila što se razlikuje od vezanih letova tradicionalnih aviokompanija na kojima važe jedinstvena pravila. Ono što je veoma važno je da putnik sa tako kupljenim kartama ima tzv. garantovanu konekciju što je bitno za slučaj da se desi nepredviđeno kašnjenje ili otkazivanje leta. U tom slučaju će putnik biti bez ikakve doplate prebačen na prvi naredni let. Ovakva konekcija je osigurana uvođenjem minimalnog vremena za konekciju od dva i po sata što je više nego dovoljno za sve aerodromske procedure. Prilikom pretrage letova putnicima će biti ponuđeni samo oni vezani letovi koji ispunjavaju minimalno vreme konekcije.\nPutnici sa vezanim letovima ne mogu na polaznom aerodromu da se prijave za let za celokupno putovanje već to moraju da urade pojedinačno za svaki segment. Na transfernom aerodromu putnici treba da preuzmu prtljag i da se ponovo čekiraju za naredni let, ali za to su u ovom slučaju određeni specijalni šalteri na aerodromu Gatwick nazvani „Gatwick Connects“.\nNorveška low-cost aviokompanija Norwegian održava veliku interkontinentalnu mrežu linija sa 55 linija kojima povezuje Evropu sa Severnom i Južnom Amerikom i Azijom.\ndugolinijski letovieasyJetinterkontinentalni saobraćajLondon GatwickNorwegianvezani letovi


Dodik: Kosovo je, uz BiH, dokaz propalih pokušaja Zapada - Sputnjik Srbija\n11:17 28.03.2018 Preuzmite kraći link\nOdluka Srpske liste da napusti privremene institucije u Prištini je dobra, ocenio je predsednik Republike Srpske Milorad Dodik i dodao da je cilj hapšenja Marka Đurića bio zastrašivanje Srba i pokušaj njihovog poniženja, ali i poniženja Srbije.\nPoslednje scene nasilja na Kosmetu rezultat su još jednog nerešenog pitanja koje je ostalo iza jedne od, kako kaže za RTRS, „ujdurmi“ međunarodne zajednice na Balkanu.\nZapadne sile su, ističe Dodik, zloupotrebile poverenje koje su im Srbi dali i tako bitno ugrozile pregovarački proces.\nSrpska strana traži korekciju granice sa BiH na četiri tačke\n„Činjenica je da pet zemalja Evropske unije nije priznalo Kosovo, činjenica je da EU deluje na principu konsenzusa, i postavlja se pitanje kako EU može da sprovodi politiku na Kosovu, ako pet zemalja nije priznalo tu politiku, narušavaju se i neka pravila EU“, istakao je Dodik.\nSistem dvostrukih aršina koji primenjuje Zapad, tvrdi Dodik, mora da se prekine, i Srbija je u poziciji kada taj standard može da prekine.\nČinjenica je, ističe, da priča o Kosovu nije završena, ali i da je Srbija uspela to pitanje da vrati na dnevni red.\nI u BiH je, kako navodi, međunarodna zajednica manipulisala postignutim kompromisima i nametala svoja rešenja suprotna Dejtonu. Dodik ponavlja da su entiteti subjekat državnosti, a sadašnja struktura je to, ističe, pokušala da okrene.\nOd predsednika Srbije je, kaže, tražio da se tokom finalnih razgovora o pitanju Kosova pomene pitanje Republike Srpske koja kako, navodi, nije zadovoljna svojim položajem unutar BiH.


Organizacija višegradskih konvoja\nNaslovnica NAJNOVIJE Nacija Organizacija višegradskih konvoja\nVišegrad – Na suđenju za zločine počinjene u Višegradu, nekadašnja uposlenica Crvenog krsta je kazala da optuženi Ljubomir Tasić nije učestvovao u pravljenju spiskova Bošnjaka koji su konvojima napuštali domove.\nFahrija Hošo, svjedokinja Tužilaštva BiH, rekla je da je Crveni krst u prvoj polovini 1992. godine pravio spiskove Bošnjaka za napuštanje Višegrada. Ona je pojasnila da su spiskovi dostavljani u policiju i opštinu kako bi se znalo “ko ide, a ko ne ide”.\nPrema njenom iskazu, ljudi su se dobrovljno prijavljivali u Crveni krst za odlazak sa područja Višegrada, jer su živjeli u strahu nakon počinjenih ubistava.\nHošo je pozvana na okolnosti da li je konvoj iz 14. juna 1992. bio u organizaciji Crvenog krsta. Ona je ispričala kako nije vidjela konvoj iz 14. juna 1992., ali je čula da je srpska vojska preko megafona pozivala Bošnjake da napuste Višegrad.\nKako je dodala, tog dana nije bila u prostorijama Crvenog krsta, a Višegrad je napustila konvojem iz 17. juna 1992. godine.\nTasić je optužen da je sa Predragom Milisavljevićem i Milošem Pantelićom 14. juna 1992. i drugim naoružanim pripadnicima srpske vojske i policije učestvovao u prisilnom preseljenju Bošnjaka.\nPrema optužnici, Tasić je bio pripadnik Vojske Republike Srpske (VRS), a Milisavljević i Miloš Pantelić rezervni policajci Stanice javne bezbjednosti (SJB) Višegrad.\nNakon saslušanja svjedokinje, Tužilaštvo BiH je uložilo nekoliko materijalnih dokaza kojima namjerava osporiti tvrdnju Odbrane da Milisavljević i Pantelić nisu u junu 1992. bili rezervni policajci.\nOdbrana Milisavljevića je navela da su dokazi kontradiktorni ranije izvedenim dokazima Tužilaštva BiH. Prezentovana je i Pantelićeva vojna knjižicu u kojoj, kako je rekao branilac Nenad Rubež, stoji da je on u policiji bio do sredine maja 1992. godine.


Tepić: Svedok protiv Markovića pozvan na saslušanje u Jagodinu\nMarinika Tepić je navela da se odlukom da svedok bude saslušan u Jagodini "direktno dovodi u opasnost njegova bezbednost", Jagodina, 26. april\nPotpredsednica opozicione Stranke slobode i pravde (SSP) Marinika Tepić izjavila je 9. maja da je prvi svedok koji predsednika vladajuće Jedinstvene Srbije Dragana Markovića Palmu sumnjiči za organizovanu prostituciju i pedofiliju, pozvan da svoj iskaz da u ponedeljak, 10. maja, u Jagodini.\nTepić je u pisanoj izjavi navela da se odlukom tužilaštva u Kraljevu, kome je predmet protiv Markovića prebačen iz Jagodine, "direktno dovodi u opasnost bezbednost, ali i život svedoka".\n"Prvi svedok je u petak (7. maja) zatražio zamolnicom od tužilaštva u Kraljevu da svoj iskaz da u Beogradu i očekuje saglasnost za to već u ponedeljak (10. maja). Svaku drugačiju odluku smatraćemo direktnim ugrožavanjem svedoka i njegove porodice i to upravo od države i pravosuđa", navela je Tepić.\nDragan Marković Palma najavio tužbu protiv Marinike Tepić\nPredsednik Jedinstvene Srbije Dragan Marković izjavio je prethodno da je Tužilaštvu za visokotehnološki kriminal u Beogradu podneo krivičnu prijavu protiv "zaštićenog svedoka", koji je protiv njega izneo optužbe za podvođenje maloletnica.\nMarković, koji je i predsednik Skupštine grada Jagodine, je za televiziju Pink izjavio da je muškarca čiji je identitet bio zaštićen kada je u video poruci na konferenciji za novinare SSP izneo optužbe na njegov račun, "prepoznao po džemperu" i naveo je njegovo ime.\nMarković je rekao i da će 10. maja podneti krivične prijave i protiv funkcionerki opozicione Stranke slobode i pravde Marinike Tepić i Narodne stranke Sande Rašković Ivić "zbog laži" o njemu, i tvrdnji da su na žurkama koje je organizvao za poslovne i političke saradnike podvođene devojke i maloletnice.\nPotpredsednica SSP Marinika Tepić je u aprilu, nakon izjave u jagodinskoj policiji povodom tvrdnji za podvođenje žena i maloletnica na žurkama Dragana Markovića, rekla da o tome može da svedoči najmanje sedam svedoka, za koje je zatražila zaštitu identiteta.\nTepić je na konferenciji za medije 19. aprila objavila video svedočenje anonimnog bivšeg radnika hotela "Alfa" u Končarevu kod Jagodine u centralnoj Srbiji, koji je rekao da je prisustvovao podvođenju maloletnih devojaka.\nDragan Marković je optužbe nazvao "najgnusnijim lažima" i 20. aprila izjavio da se samoinicijativno javio u Više tužilaštvo u Jagodini gde je zatražio "da se ispitaju svi navodi" potpredsednice Stranke slobode i pravde.\nTužilaštvo slučaj 'Palma' prebacilo iz Jagodine u Kraljevo\nViše javno tužilaštvo u Jagodini formiralo je 20. aprila predmet povodom navoda da je Marković podvodio maloletnice.\nTri dana kasnije, 23. aprila, Apelaciono javno tužilaštvo u Kragujevcu odlučilo je da ovaj predmet izmesti iz Jagodine i za postupanje ovlasti Više javno tužilaštvo u obližnjem gradu Kraljevu.\nDragan Marković je predsednik Skupštine opštine Jagodina i poslanik u Skupštini Srbije. Njegova stranka Jedinstvena Srbija je partner Socijalističke partije Srbije Ivice Dačića, i učestvuje u koalicionoj vladi koju predvodi Srpska napredna stranka Aleksandra Vučića.\nGodina poslije: Ožiljci na licima Beiruta


Paris i Šifrin osvojili male kristalne globuse u superveleslalomu - MaxBet Sport\nParis i Šifrin osvojili male kristalne globuse u superveleslalomu\nMikaela Šifrin i Dominik Paris (Foto: Beta/AP)\nItalijanski skijaš Dominik Paris osvojio je u četvrtak mali kristalni globus u superveleslalomu, pošto je pobedio u trci Svetskog kupa održanoj u Soldeu, u Andori. On je trijumfovao rezultatom 1:20,42 minuta.\nDrugo mesto zauzeo je Švajcarac Mauro Kaviezel sa zaostatkom od 0,15 sekundi, a treći je bio Austrijanac Vinsent Krihmajr sa 0,44 sekunde zaostatka. Paris je ostvario drugu pobedu u dva dana, pošto je u sredu trijumfovao u spustu.\nU ženskoj konkurenciji titulu u superveleslalomu je osvojila Amerikanka Mikaela Šifrin.\nOboje su osvojili titule na Svetskom prvenstvu u supeveleslalomu, ali nikada do sada nisu osvojili titule u toj disciplini u Svetskom kupu.\nTagovi:Dominik ParisMikaela ŠifrinSkijanjeSvetski kup\nNEVEROVATNO Viktorija rođena u Parizu, živi u Italiji, skija za Srbiju


Avion sleteo da izbaci putnicu jer je koristila toalet biznis klase\nBeta 27. oktobra 2015. 10:40\nAvion kompanije Er Berlin na letu iz Beča u Abu Dabi prinudno je sleteo na aerodrom u Erzerumu na istoku Turske da izbaci putnicu iz Slovačke, jer ušla u toalet biznis klase na koji nije imala pravo, javili su danas slovački mediji.\nEditi Kmetovoj je tokom leta prošle sedmice pozlilo i pošto joj se učinilo da je toalet u putničkoj klasi suviše daleko i da neće stići do njega požurila je u bliži, ali u biznis klasi.\nTo je, medjutim, razbesnelo putnike u biznis klasi i na njihov zahtev stjuardese su pokušale da je izbace iz toaleta za privilegovane, pa je 50-godišnja Slovakinja počela da se raspravlja i završila sputana, sa lisicama na rukama.\n„Obrela sam se sama u Erzerumu, gradu koji ne bih uspela ni da nadjem na mapi“, kazala je Kmetova koja je u Emirate letela da poseti ćerku.\nNa sreću, na uplakanu putnicu sažalio se jedan od zaposlenih na aerodromu Abdulah Ozdžan ponudio joj čaj, smirio je, pomogao da nabavi karte za sledeći let, smestio je u hotel i sutradan ispratio do aviona.\nOzdžan je izjavio da je odmah uvideo da žena nije učinila ništa loše, a kada je ispričao direktoru hotela da je izbačena jer se drznula da udje u pogrešni WC hotel joj nije naplatio noćenje.


Izložba “Čistač” Marine Abramović | Novine Toronto\nIzložba “Čistač” Marine Abramović\nRetrospektivna izložba "Čistač" Marine Abramović, jedne od najvećih svetskih umetnica, biće prikazana domaćoj i regionalnoj javnosti u Muzeju savremene umetnosti u Beogradu, od 21. septembra 2019. do 20. januara 2020. godine, saopštio je organizator.\nIstaknuto je da će izložba biti i prilika da se publika upozna sa najznačajnijim radovima jedne od vodećih umetnica performansa u njenom rodnom gradu, prvi put nakon 44 godine.\n"Čistač" je prva velika evropska retrospektiva rada Marinine Abramović, premijerno prikazana 2017. godine u Švedskoj, da bi nakon toga postavka obišla Dansku, Norvešku, Nemačku, Italiju i Poljsku.\nIzložba u Srbiji predstavlja poslednju stanicu na turneji i nosi poseban značaj jer simboliše povratak umetnice u grad svog rođenja, gde je poslednji put samostalno izlagala davne 1975. godine, u Salonu Muzeja savremene umetnosti.\n"Veoma se radujem povratku kući i predstavljanju retrospektive rada publici na ovim prostorima. Želja mi je da 'Čistača' pogledaju pre svega mladi kojima bih volela da približim sve što sam uradila u proteklih 50 godina. Svaka nova generacija nosi neku posebnu energiju koja za mene predstavlja večitu inspiraciju", izjavila je Marina Abramović, navedeno je u saopštenju.\nKako je precizirano, postavka hronološki prati sve faze kompleksne pedesetogodišnje karijere umetnice – od ranih slikarskih i konceptualnih radova, preko solo performansa i zajedničkog rada sa Ulajem, do kultnih radova iz samostalne karijere Abramovićeve.\nKroz ovu retrospektivu, koja pre svega ima edukativni karakter, publika će moći da pogleda više od 120 radova (slike, crteži, objekti, fotografije, audio i video radovi, filmovi, scenografije, performansi i arhivska građa), antologijska dela umetnosti performansa (serija Ritam, Lips of Thomas, Relacioni radovi, Prelazak preko noćnog mora), kao i dela koja su obeležila njen recentni opus (Balkanski barok, Sedam lakih komada, Umetnik je prisutan).\nProgram izložbe čine i projekcije filmova o Marini Abramović, predavanja o umetnosti performansa i javna vođenja, sa ciljem da se javnosti približi njeno kompleksno stvaralaštvo koje uključuje i značajne radove iz rane beogradske faze.\nIzložbu "Čistač" organizuje Muzej savremene umetnosti u Beogradu, uz podršku Vlade Srbije, dok je producent Moderni muzej (Stokholm), u saradnji sa Luizijana muzejom moderne umetnosti (Humlebek) i Bundeskunsthale (Bon).\nKustosi su Dejan Sretenović (Muzej savremene umetnosti), Lena Ešling (Moderna Museet), Tine Colstrup (Louisiana Museum of Modern Art) i Susanne Kleine (Bundeskunsthalle).


Ista kompanija navodi i da transakciju planira da završi do kraja ove godine, prenosi britanska agencija Rojters.\nKompanija Ataer Holdings će, kako je saopšteno, imati ekskluzivno pravo da sprovede dubinsku analizu poslovanja (due diligence) British Steel-a i očekuje da će to završiti u oktobru.\nBritish Steel, zapošljava 5.000 radnika, i vlasnik je čeličana u Skantorpu i u Tisajdu, navodi BBC.\nBritanska kompanija je, međutim, od maja meseca u prinudnoj likvidaciji zbog kolapsa pregovora sa vladom u Londonu o spasavanju čeličane.\nJoš 20.000 radnih mesta u lancu snabdevanja je bilo izloženo riziku od kolapsa pregovora između vlade i vlasnika British Steel-a, investicionog fonda Greybull capital.\nBudući da British Steel nije uspeo da obezbedi od države vanredno finansiranje, kompanija je stavljena pod prinudnu upravu državnog izvršioca.\nPrvi čovek Zapad banke jednoglasno je izabran za novog predsednika Upravnog odbora Udruženja banaka Crne Gore (UBCG), saznaje "bankar.me".


PRIVATNI PARTNER IZ BAHREINA U POTPUNOSTI PREDAN REALIZACIJI PROJEKTA CENTRA ZA UPRAVLJANJE OTPADOM TREŠNJICA, REALIZACIJA POČINJE USKORO\nKreirano: 30 May 2017\nJučer je u Sarajevu održan sastanak između predstavnika Grada Goražde i kompanije BMC iz Bahreina, koji su investitori u projektu izgradnje Centra za upravljanje otpadom na Trešnjici, te koji su bili inicijatori ovoga sastanka.\nNa samome početku, predstavnici BMC-a su izrazili spremnost da nastave projekat, te upoznali prisutne da je do odgađanja došlo iz objektivnih razloga koje niko nije mogao predvidjeti. Još jednom su istakli kako su finansijska sredstva obezbijeđena, te da su u potpunosti predani implementaciji projekta.\nGradonačelnik dr.sci. Muhamed Ramović sa saradnicima upoznao je predstavnike kompanije BMC koji su osnivači partnera Grada Goražde u ovome projektu, firme Pristine d.o.o. sa trenutnim aktivnostima kada je u pitanju izgradnja pristupnog puta za Trešnjicu, rješavanje imovinsko-pravnih odnosa, te dobijanje svih potrebnih saglasnosti i dozvola za građenje na ovoj lokaciji.\nZadovoljni napretkom sa strane bosanskohercegovačkog partnera, Grada Goražde, predstavnici Pristine d.o.o. su istakli kako su oni spremni za početak radova, te da očekuju da se to dogodi do Bajrama, ukoliko ne dođe do nekih nepredviđenih okolnosti koje bi prolongirale početak radova.\nOvom prilikom gradonačelnik dr.sci. Muhamed Ramović je istakao: „Sretni smo što imamo priliku razgovarati sa svojim partnerima u realizaciji projekta izgradnje Centra za upravljanje otpadom na Trešnjici. Ohrabreni smo njihovim bezrezervnim opredjeljenjem da se u realizaciju projekta krene što prije i to će se dogoditi, po njihovim riječima, do Bajrama ili neposredno nakon toga. Mi smo sve procedure ispoštovali, te radimo na svim aktivnostima koje su naša ugovorna obaveza. Uspjeli smo dobiti neophodne dozvole i saglasnosti, a očekujemo da za dvadeset do mjesec dana, već imamo izgrađen put do lokacije Trešnjica. Mi smo od samoga početka bili, a i oni su u potpunosti predani realizaciji projekta, te se nadamo da će ovaj historijski projekat što prije da počne.“


Данас о судбини ФАП-а са представницима Владе Србије | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Danas o sudbini FAP-a sa predstavnicima Vlade Srbije\nDanas o sudbini FAP-a sa predstavnicima Vlade Srbije\nPriboj, 29. februar 2016. – Štrajkački odbor radnika „FAP“ iz Priboja danas će u Ministarstvu privrede u Beogradu sa početkom u 13. časova održati sastanak sa predstavnicima Vlade Srbije i zatražiti čvrste i opipljive garancije države da FAP neće biti ugašen posle 31. maja.\nGeneralni štrajk radnika FAP-a koji je otpočeo 23. februara ujedinio je radnike i grad u odlučnoj nameri da se fabrika i radna mesta očuvaju po svaku cenu, budući da bi gašenjem FAP-a zamro i sam grad Priboj.\nStrah od nemaštine koja bi mogla da pokuca na vrata nakon 31. maja stvorila je atmosferu jedinstva koje prevazilazi sve sindikalne, nacionalne i svake druge podele, jer radnicima FAP-a više nije primarna samo isplata zaostalih zarada i povezivanje radnog staža, već isključivo njihova dalja sudbina i šta će biti sa fabrikom nakon 31.05.2016. godine kada prestaje svaka pomoć države preduzećima u restruktuiranju.\nMeđu zaposlenima postoji opravdani strah od poverilaca, loših poteza menadžmenta i interesnih grupa koji bi mogli FAP da gurnu u totalno uništenje nakon čega radnicima više ne bi ostalo ništa, osim prestrojavanja u još jednu kolonu gubitnika tranzicije, a građanima Priboja migracije u potrazi za golim opstankom.\nOdlučnost i legitimitet opravdanih zahteva i njihove bojazni dokazuje 503 potpisa podrške radnika štrajku od 650 koliko ih je još ostalo u fabrici.\nNe pretimo, već ozbiljno upozoravamo da će biti velikih problema da se obuzdaju radnici koji su spremni i na radikalnije vidove protesta ukoliko danas ne dođe do opipljivog dogovora i čvrstih garancija da FAP neće biti ugašen.\nUostalom, to im je više puta obećano i poručeno sa najvišeg mesta u državi!\nZa detaljnije informacije u vezi održavanja današnjeg sastanka i o tome koja su očekivanja radnika, kao i šta će biti naredni koraci štrajkača ukoliko izostane razumevanja za njihov problem, možete se obratiti predsedniku Štrajkačkog odbora Miroslavu Mrševiću na tel. (prosleđen medijima)\nNAZAD: Ništa od boljeg života, plate u Srbiji za mesec pale skoro 100 EUR\nNAPRED: FAP definitivno ide u stečaj, sledi borba kroz Radnički pokret


Amazon, Epl i Gugl skonili aplikaciju PARLER\n20:45 - 10 Jan 2021\nPre “Amazona” i “Epl” je skonio “Parler” iz svoje prodavnice, navodeći da “nema mesta na našoj platformi za pretnje nasiljem i ilegalne aktivnosti”. Proizvođač čuvenog “ajfona” je obavestio “Parler” o svojoj odluci, pozivajući se na kršenje pravila njihove prodavnice.\nIz “Epla” su u saopštenju naveli da su uprkos upozorenjima nailazili na pretnje nasiljem i da “Parler” nije preduzeo adekvatne mere da smanji te pretnje zarad bezbednosti ljudi.\n- Suspendovali smo Parler iz prodavnice dok ne reše ta pitanja – rekli su iz “Epla” za CNN.\nPrethodno je “Gugl” u petak izbacio “Parler” iz svoje prodavnice.\nAplikacija “Parler”, samoproklamovani “društveni medij bez predrasuda” koji su 2018. pokrenuli Rebeka Merser, Džon Mac i Džared Tomson, izbačena je sa platformi “Amazona”, “Epla” i “Gugla” u periodu od oko 24 sata.\n“Amazon” će u nedelju uveče skloniti “Parler” sa svoje klaud usluge, “Amazon veb servisiz” (AWS), i praktično je time skloniti sa javnog interneta, nakon pritiska javnosti i radnika kompanije najbogatijeg čoveka u svetu Džefa Bezosa. Odluka, koja će stupiti na snagu u nedelju u minut do ponoć po pacifičkog vremenu (ponedeljak minut do 9.00 po našem), znači da će sajt i aplikacija biti ugašeni dok ne nađu novog provajdera.\n“Parler” se na svom sajtu se deklariše kao mesto na kojem ljudi mogu “govoriti slobodno i otvoreno se izražavati bez straha da će biti izbačeni s platforme zbog svojih pogleda”. CNN ju je opisao kao mešavinu “Tvitera” i “Instagrama” i navodi da je ta aplikacija 8. novembra, kad su glavni mediji objavili pobedu Džozefa Bajdena na američkim predsedničkim izborima, bila najviše puta preuzeta iz “Eplove” prodavnice.\nDok CNN ukazuje da “Parler” privlači uglavnom konzervativce – neki od najaktivnijih korisnika su voditelj “Foks njuza” Šon Haniti, desničarka Lora Lumer i senator Ted Kruz – “Politiko” navodi da je Bajdenov Inauguracioni komitet u subotu objavio listu svojih donora, na kojima se između ostalih nalaze tehnološke i internet kompanije, uključujući “Gugl”, “Majkrosoft”, “Kvalkom”, “Verizon”, “Komkast”.\n“Parler” najviše koriste pristalice odlazećeg predsednika Donalda Trampa, a CNN ističe da su neki od njih učestvovali u upadu u američki Kongres u sredu u kojem je smrtno nastradalo pet osoba. Erik Tramp, predsednikov sin, i kampanja Donalda Trampa takođe imaju naloge na sada ugašenoj platformi. Odlazećem predsedniku u subotu je trajno suspendovan nalog na “Tviteru”, zbog kršenja pravila društvene mreže, uključujući pozivanje na nasilje.\n“Tviter” je, više nego “Fejsbuk”, preduzimao agresivne mere protiv mnogih Trampovih postova tokom izbora. U jednom trenutku po zatvaranju birališta, više od trećina njegovih “tvitova” imala je upozoravajuću oznaku koja je skrivala sadržaj dok se ne klikne ponovo na njega.\nKako su velike tehnološke kompanije krenule da obeležavaju lažne informacije, “Parler” je postao slobodno mesto za konzervativne glasove. Jedan izveštaj Lige protiv klevete (ADL) iz novembra otkrio je da beli supremacisti i antivladini ekstremisti otvoreno promovišu svoje stavove na “Parleru”.\n“Lako je pronaći poricanje holokausta, antisemitizam, rasizam i druge oblike netrepeljivosti”, naveo je tada ADL.\nKo stoji iza Parlera\nJedna od osnivača aplikacije, Rebeka Merser, rekla je ranije u saopštenju da su ona i Džon Mac pokrenuli “Parler” kako bi obezbedili “neutralnu platformu za slobodan govor” i stvore “okolinu koja štiti privatnost podataka”. Merserova je takođe istakla da “rastuća tiranija i oholost naših tehnoloških vladara traži da neko povede borbu protiv kopanja podataka i za zaštitu slobode govora onlajn”.\n“Taj neko je Parler, svetionik svih onih koji vrednuju svoju slobodu, slobodan govor i privatnost”, istakla je ona u novembru.\nRebeka je inače ćerka Roberta Mersera, menadžera hedž fonda i koosnivača bivše firme za analizu političkih podataka “Kembridž analitika”, čuvene po skandalu korišćenja miliona privatnih podataka korisnika “Fejsbuka”.\nMerserovi su godinama bili ključni dobrotvori konzervativnih grupa, od tink-tank Fondacije Heritidž, gde je Rebeka u upravnom odboru, do organizacija koje su, kako navodi CNN pravile knjige i snimale filmove usmerene protiv Hilari Klinton.\nPorodica se pojavila u američkoj politici tokom izbora 2016, kad su Robert Merser i njegova supruga Dajen donirali preko 23 miliona dolara grupama koje podržavaju konzervativne kandidate, prema Centru za responsivnu politiku. Na tim izborima Merser je finansirao Politički akcioni komitet koji je inicijalno podržao nominaciju senatora Teda Kruza za kandidata republikanaca na izborima, pre nego što je podrška data Trampu.\nTada se naširoko navodilo da je Rebeka Merser, koja se drži dalje od javnosti, ubedila Trampa da promeni organizaciju kampanje i unajmi Stiva Benona i Kelien Konvej da mu pomognu u trci, a sama dobila mesto u izvršnom komitetu Trampovog tranizicionog tima.\nSada je njena aplikacija izbačena sa glavnih platformi i nedostupna široj javnosti. Ne samo što korisnici neće moći da pronađu “Parler” u dve najveće prodavnice na internetu, neće moći da je koriste ni oni koji su je već preuzeli jer neće moći da uspostave kontakt sa “Parlerovim” serverima na AWS.\nDžon Mac, izvršni direktor “Parlera”, upozorio je da bi sklanjanje aplikacije sa platformi moglo dovesti do prekida službe. On je u postu na svojoj platformi naveo da bi sajt “Parlera” mogao biti ugašen čak nedelju dana dok “kreću ponovo iz nule”.\n“Uradićemo sve što možemo da nađemo novog provajdera”, dodao je Mac, optužujući “Amazon” da pokušava da “potpuno skloni slobodan govor s interneta”.\nFOTO: PROFIMEDIA / PROFIMEDIA Parler\nPre “Amazona” i “Epl” je skonio “Parler” iz svoje prodavnice, navodeći da “nema mesta na našoj platformi za pretnje nasiljem i ilegalne aktivnosti”. Proizvođač čuvenog “ajfona” je obavestio “Parler” o svojoj odluci, pozivajući se na kršenje pravila njihove prodavnice. Iz “Epla” su u saopštenju naveli da su uprkos upozorenjima nailazili na pretnje nasiljem i da “Parler” nije preduzeo adekvatne mere da smanji te pretnje zarad bezbednosti ljudi.\nPrethodno je “Gugl” u petak izbacio “Parler” iz svoje prodavnice. Iz “Gugla” i “Epla” su naveli da su preduzeli neophodne mere kako se nasilna retorika ne bi promovisala na njihovim platformama, međutim kako ističe BBC za one koji su zabrinuti zbog slobode govora i izražavanja onlajn ovo predstavlja drakonsku meru velikih tehnoloških kompanija koje prete slobodi interneta.\nOva debata, ukazuje BBC, sigurno će se nastaviti i nakon Trampovog mandata.